NBS izlazi u susret malim IT firmama — Automatski se odobravaju inostrane uplate do 1000€ - startit\nNBS izlazi u susret malim IT firmama — Automatski se odobravaju inostrane uplate do 1000€\nUverenje o deviznom prilivu za IT kompanije se automatizuje za iznose do 1000 evra i više neće morati da se podnosi za svaku pojedinačnu uplatu.\nNevenka Rangelov\t- 11. Maj, 2017.\nNarodna banka Srbije objavila je danas da je u saradnji sa predstavnicima Vlade, Saveta za inovaciono preduzetništvo i informacione tehnologije i Ministarstva državne uprave i lokalne samouprave razrešila nedoumice u vezi sa primenom propisa iz oblasti platnog prometa sa inostrantvom, koje se tiču realizacije priliva iz inostrantva.\nOdredba se odnosi na privredne subjekte iz oblasti IT-a koji ostvaruju prilive iz inostranstva po jednom osnovu. Ove kompanije sada mogu dati banci trajni nalog o osnovu naplate za prilive do 1000 evra čime će se svi prilivi do navedenog iznosa automatski upisivati i proknjižavati, bez potrebe da se banka o tome posebno obaveštava. To faktički znači da se uverenje o deviznom prilivu za iznose do 1000 evra automatizuje i da neće morati da se podnosi za svaku pojedinačnu uplatu.\nMilan Trbojević iz knjigovodstvene agencije “Knjiški moljac” podržava odluku Narodne banke i smatra da je važan pozitivan pomak u pravcu saradnje sa domaćim IT sektorom.\nOvo je jedan važan korak ka otvaranju NBS ka IT sektoru i pokazivanje toga da želi da priča o problemima koji se dešavaju u praksi. Naravno moje očekivanje je bilo da iznos bude veći od 1000 evra i da se ukinu obaveštenja za sve iznose do 15.000 evra, ali i ovo je jedan od prvih koraka i nadam se da je ovo samo početak olokšavanja poslovanja IT sektoru.\nU Narodnoj banci navode da je odluka doneta radi unapređenja rada domaće IT industije. Ostaje da se vidi kako će banke ovu meru sprovesti u praksi, ali je ovo svakako korak u dobrom smeru.\nčetvrtak, 11. Maj, 2017.\nNije tema, ali tiče se uplata iz inostranstva… Pitanje je iz komentara sa https://startit.rs/zakon-paypal-50-obaveze-porez-drzava/ i glasi: “Kada lice registrovano za obavljanje delatnosti koristi PayPal (preduzetnik, doo,…) da li je sada nakon promene Zakona o PDV-u usluga koju PayPal naplaćuje kroz provizije oporeziva PDV-om? I sa tim u vezi kakvo je tumačenje da li je to usluga koja se koristi u Srbiji, te bi bila oporeziva i „porezom na uvoz usluga“ po odbitku?” Zna li neko nešto više o tome?\nčetvrtak, 18. Maj, 2017.\nOvo je OK za sve ljude koji rade za strane kompanije koji ne zapošljavaju direktno svoje zaposlene, već ih savetuju da otvore svoje firme na koje će im uplaćivati platu, a takvih danas ima dosta, međutim, firme koje iz inostranstva šalju novac za isplatu plata i doprinosa u skladu sa zakonom RS, će morati još da se načekaju. Sve u svemu, nije loše za početak.\nKina namerava da zbaci Ameriku sa trona i postane dominantna AI sila do 2030.\nZašto nova generacija besplatnih mobilnih aplikacija mora da vara svoje korisnike?\nUber i Google kreirali lobi grupu kako bi uticali na regulativu oko samovozećih kola


Lukašenko tvrdi da će uspešno organizovati svetsko prvenstvo u hokeju na ledu i ismeva SAD\nBeta 11. januara 2021. 22:05\nPredsednik Belorusije Aleksandar Lukašenko branio je danas sposobnost svoje zemlje da bude domaćin predstojećeg svetskog prvenstva u hokeju na ledu, ismevajući SAD zbog upada pristalica odlazećeg američkog predsednika Donalda Trampa u Kongres.\nLukašenko se danas sastao sa predsednikom Medjunarodne hokejaške federacije (IIHF) Reneom Faselom, posle poziva da Belorusija ne bude domaćin svetskog prvenstva zbog višemesečnih masovnih antivladinih protesta, navodi Asošiejted pres.\nAutoritarni beloruski predsednik je Faselu rekao da protesti neće uticati na bezbednost turnira u Belorusiji i uporedio svoju zemlju sa SAD, gde je pet osoba poginulo u sredu tokom nasilja Trampovih pristalica u Kongresu.\n„U našoj zemlji, demonstranti i drugi nezadovoljni ljudi ne napadaju vladine agencije i parlamente. Imamo potpuno normalnu situaciju iz perspektive razvoja demokratskih procesa“, kazao je Lukašenko.\nBelorusija i Letonija su koorganizatori svetskog prvenstva u maju u junu, ali Lukašenkovi protivnici pozivaju na bojkot turnira, dok letonska vlada želi da bude domaćin sa drugom zemljom.\nLukašenko je danas ponudio Faselu da Belorusija sama organizuje turnir, navodeći da bi to bio „najbolji svetski šampionat u istoriji“, navodi AP.\nOd početka demonstracija u avgustu, najmanje četiri osobe su umrle ili na protestu ili posle hapšenja. Zbog učešća na protestu, uhapšeno je više od 30.000 demonstranata, od kojih su, prema navodima grupa za zaštitu ljudskih prava, hiljade pretučene.\nUprkos nastojanju vlasti da uguše demonstracije bacanjem suzavca i šok-bombi, vodenim topovima i hapšenjima demonstranata i aktivista, masovni protesti ne jenjavaju ni posle pet meseci.\nLukašenko je predsednik Beloruskog olimpijskog komiteta od 90-ih godina prošlog veka, a na čelu države je od 1994.\nMedjunarodni olimpijski komitet je u decembru suspendovao Lukašenka sa svih olimpijskih aktivnosti, uključujući Letnje olimpijske igre u Tokiju, navodeći da Beloruski olimpijski komitet nije zaštitio sportiste od diskriminacije zbog njihovih političkih stavova.\nMCP: KBC-u zlatno odlikovanje sa likom Njegoša


Teritorijalni referent prodaje za off/on… - Banjalučka pivara d.o.o.\nTeritorijalni referent prodaje za off/on trade\nBanjalučka pivara d.o.o.\nBeograd, Kragujevac, Kraljevo, Niš, Obrenovac, Ruma, Subotica, Užice, Čačak, Šabac\nU Banja Luci 1873. godine, mestu bogatom voćnjacima i izvorima pored Banja Luke, na obali planinske reke Vrbas, marljivi Trapisti po prvi put ispijaju prve, tek napunjene bačve piva, nazdravljajući drvenim kriglama i sa osmehom na licu. Oni , živeći i vodeći se pravilom “Ora et Labora“te 1873. godine postavljaju temelje na kojima i danas, generacijama kasnije nastaje najukusnije i svima omiljeno pravo pivo. To magično mesto, taj mali kutak za okupljanje i uživanje u pivu, oni nazivaju…


Turska: Fudbalska Superliga nastavlja se 12. juna\nTamara Tahirović, 06/05/2020\nTakmičenje u turskim fudbalskim ligama nastaviće se tokom ljeta 2020. godine, tačnije najjača Suprliga trebala bi ponovo početi 12. juna, objavio je u srijedu Fudbalski savez Turske (TFF).\n“Za sada smo odlučili ponovo pokrenuti turske fudbalske lige, koje su ranije suspendovane zbog koronavirusa, poput Superlige, prve, druge, treće i amaterske lige u sedmici 12, 13. i 14. juna“, rekao je Nihat Ozdemir, predsjednik TFF-a, dodajući da su napravili mapu puta uzimajući u obzir sve uslove.\nKazao je da savez sada ima drugačije scenarije kako da se nosi s pandemijom koronavirusa, a da fudbalski akteri ne bi bili oštećeni.\nOzdemir je rekao da će se savez Ministarstvo zdravstva Turske obavijestiti da se utakmice igraju po novom utvrđenom rasporedu i dodao da će ministarstvo zajedno sa Turskim naučnim komitetom utvrditi uslove pod kojima je to moguće realizovati.\nNaglasio je da će se utakmice turskih liga igrati bez prisustva publike. Ozdemir je istakao da je cilj da se u Turskoj završi fudbalska sezona 2019/20, uz podršku svih javnih službi.\nOn je izrazio nadu da će fudbalska takmičenja završiti do kraja jula, te da će osvajači šampionskih pehara biti odlučeni na terenu. Kazao je i kako se nada da će Olimpijski stadion Ataturk u Istanbulu biti domaćin finala Lige šampiona augustu ove godine.\nU martu je Izvršni odbor Evropske fudbalske federacije (UEFA) odgodilo tri evropska finala, uključujući i završni duel Lige šampiona, kao odgovor na globalnu pandemiju koronavirusa. Finale Lige šampiona prvobitno je bilo zakazano za maj 2020. godine, ali su sva UEFA-ina takmičenja suspendovana.\nSportski događaji širom Turske suspendovani su 19. marta kako bi se zaustavilo širenje koronavirusa, koji je odnio skoro 258.000 života širom svijeta.\nTurski superligaši Fenerbahce, Galatasaraa, Besiktas i Trabzonspor najavili su da će ove sedmice nastaviti s treninzima.\nTags #nogomet #superliga #Turska\nVeliki odron na putu Kladanj-Tuzla, otežan saobraćaj\nU SAD-u od COVID-19 umrle 72.334 osobe\nJutro za sve [24.10.2020.]


Gradonačelnik Radojičić čestitao Dan državnosti predsedniku Vučiću i građanima Srbije - Beogradski Portal\nVesić: Posle devet godina sve ustanove kulture našeg grada su opremljenije i sa većim budžetom\nUhapšeni zbog nasilničkog ponašanja i nanošenja teških telesnih povreda\nPremijera kantate „Karmina Burana“ 29. juna u okviru „Belef“-a\nIzložba „Klaud“ Marije Urošević od 28. juna do 10. jula u galeriji Doma omladine Beograda\nUručena priznanja povodom dana Galerije `73\nNagrada za najboljeg u generaciji iz OŠ „Radivoj Popović”\nRepublički zavod za statistiku: Javni poziv za prijavljivanje kandidata za instruktore u Popisu 2022.\nPromena režima rada linija javnog prevoza tokom izvođenja radova u Ulici Marijane Gregoran\nOtvorena izložba „Milena Pavlović Barili: Jedna slikarka, 15 fotografa, 30 umetničkih dela“\nNapadnuta dva komunalna radnika i vozač kamiona „Čistoće”, napadač priveden\nGradonačelnik Radojičić čestitao Dan državnosti predsedniku Vučiću i građanima Srbije\nGradonačelnik Beograda prof. dr Zoran Radojičić\nGradonačelnik Beograda prof. dr Zoran Radojičić uputio je čestitku predsedniku Srbije Aleksandru Vučiću i građanima Republike Srbije povodom Dana državnosti.\n– Vama i svim građanima Republike Srbije čestitam Dan državnosti, Sretenje Gospodnje. Ovaj dan ne obeležava samo kontinuitet državnosti već i temeljnu potvrdu našeg vekovnog opredeljenja za slobodu, mir, toleranciju i saradnju sa svim narodima i državama. Ponosno sećanje na dan donošenja prvog Ustava Kneževine Srbije i početka borbe za državnost predstavljaju nadahnuće i zalog za današnje generacije, uz istovremenu primenu najviših standarda savremenih evropskih država.\nNa dan kada slavimo državnost naše Republike, obeležavamo i godišnjicu Prvog srpskog ustanka koji je označio početak naše borbe za slobodu i godišnjicu proglašenja Sretenjskog ustava, kojim je Srbija postala moderna i demokratska država, i uveren sam da će naredne godine doneti sreću i prosperitet Srbiji i svim našim građanima. Sa druge strane, ne možemo zaboraviti izazov sa kojim se suočilo celo čovečanstvo, pandemiju korona virusa, koja nije zaobišla ni našu zemlju.\nKao gradonačelnik Beograda u ime svih Beograđana zahvaljujem Vam na liderstvu, odlučnosti, odgovornosti i snazi koju ste pokazali u borbi protiv pošasti koja je pogodila ceo svet, ali i na viziji koju ste ponudili, i svemu što ste učinili da tu viziju kao tim ostvarimo, a to je zdrava, proaktivna, razvijena, i slobodna država, na dobrobit svih građana koji u njoj žive, a pre svega zbog naše dece, i njihove budućnosti. Uz najbolje želje za blagostanje i sreću naroda Republike Srbije u godinama koje dolaze, i da nam svako sledeće Sretenje donese nove uspehe želim svima još bolju i prosperitetniju budućnost – navodi se u čestitki gradonačelnika Beograda.\nGoran Vesić nakon ručka sa direktorima ustanova kulture Grada Beograda zahvalio se putem društvenih mreža za divnu saradnju koja je trajala skoro devet godina. -...\nGrađani koji prepoznaju osobe odmah da obaveste PU za grad Beograd\nNapadnuta ekipa „Čistoće” tokom akcije suzbijanja komaraca\nBeogradski odbor SNS jednoglasno podržao Šapića za gradonačelnika\nNikola Nikodijević izabran za predsednika Skupštine Grada Beograda


Bihać: Mladi jesu budućnost i snaga zemlje, ali je problem što ih je sve manje\n/ INSTANT / Bihać: Mladi jesu budućnost i snaga zemlje, ali je problem što ih je sve manje\nmojusk.ba01.07.2018. u 13:35\nDanas je završena dvodnevna konferencija bh dijaspore čiji slogan je bio “Bosanskohercegovačka izvrsnost – uloga dijaspore u jačanju ekonomskih kapaciteta Bosne i Hercegovine” javlja RTV USK.\nMladi su budućnost BIH, tema je o kojoj su kroz svoje pod teme izlagali neki od predavača, Edhem Čustović, Milan Kusmuk, Ajla Duraković i drugi. Konferencija bh dijaspore posvećena je napretku BIH, a kako je istaknuto za to su potrebni mladi koji su snaga države. Konferenciju će, kako je najavljeno, pratiti novi prvi naučni časopis međunarodnog karaktera. Izdavač je zdanju Ekonomski fakultet Bihaća a saradnik na projektu Ekonomski fakultet Sveučilišta u Osijeku.\nZaista lijepa i kvalitetno organizirana konferencija čiji nivo je bio visok i naučni. Ali pitanje koje se samo od sebe nameće jeste – o kakvom potencijalu i budućnosti u kontekstu mladih govorimo kada je njih sve manje u ovom kantonu?\nMladi sve više gube nadu da uspjeh i napredak mogu ostvariti ovdje u surovoj krajiškoj realnosti, ispunjenoj svakodnevnim političkim sukobima i medijskom sivilu u kojem više ne žele provesti ni godinu života.\nJedini spas na kraju tunela kojeg ovdašnja omladina vidi, jeste Evropska unija. Sva druga priča njima je samo puko filozofiranje of kojeg nema fajde osim što neki debelo naplate dnevnice i honorare taj dan.


Dan online - Ekonomija: Traže polovni brod - 2018-02-09\nEkonomija „BARSKA PLOVIDBA” POKUŠAVA DA OBNOVI LINIJU BAR–BARI\nSjedište Barske plovidbe Traže polovni brod\n-„Barska plovidba” je kompanija koja je do sada redovno izmirivala svoje obaveze, kako prema zaposlenima, tako i prema domaćim i inopartnerima, kazao je predsjednik odbora direktora te kompanije Ljubo Kočović. On je rekao da su polovinom januara po osnovu kamate na kredit uplatili 474 hiljade dolara. Kredit je uzet od kineske Eksim banke za kupovinu brodova „Bar” i „Budva”.\n– Ta dva teretna broda su konstantno komercijalno uposlena u saradnji sa kompanijom Sea pioneer iz Londona. Prihodi „Barske plovidbe” se u ovom momentu najvećim dijelom ostvaruju od tih brodova, dok se jedan manji dio prihoda ostvaruje od izdavanja poslovnih prostora koji se nalaze u vlasništvu kompanije – izjavio je Kočović za „Dan”.\nU proteklih nekoliko mjeseci aktivnosti u kompaniji su najviše bile usmjerene na praćenje i analizu tržišta polovnih brodova, sa ciljem pronalaženja i nabavke ferry broda, koji bi svojim karakteristikama zadovoljio potrebe linije Bar–Bari.\n– Nažalost, na tržištu polovnih brodova do sada nismo prepoznali brod koji svojom dužinom, gazom, kapacitetima i tehničkim uslovima odgovara našim potrebama i koji se svojom cijenom uklapa u mogućnosti kompanije da iz sopstvenih sredstava i putem kredita obezbijedi finansiranje te nabavke – naveo je Kočović.\nPrema njegovim riječima, ukoliko ne uspiju da pronađu adekvatan brod, nastojaće da u 2018. godini obezbijedi prevoz putnika i vozila na liniji Bar–Bari u saradnji sa nekim poslovnim partnerom.\n– Prirodno je da prioritet za uspostavljanje ove linije tokom predstojeće sezone damo kompaniji „Jadrolinija”, našem dosadašnjem poslovnom partneru iz Hrvatske, pri tome nastojeći da postignemo bolje komercijalne uslove nego što je to bio slučaj prethodne godine. Naravno, otvoreni smo za saradnju i sa ostalim zainteresovanim stranama – istakao je Kočović.


Marija Milošević - Blic Online\nSLOBODNA! Zastareo postupak protiv Marije Milošević kada je pre 20 godina pucala na Čedu Jovanovića\nMarija Milošević, ćerka Slobodana Miloševića i Mire Marković, posle 20 godina ponovo može u Srbiju pošto je nastupila zastarelost postupka koji se protiv nje vodio zbog toga što je prilikom hapšenja svog oca 1. aprila 2001. pucala u dvorištu vile "Mir", iz koje je izveden.\nPevač Ivan Gavrilović u rijalitiju "Parovi" otkrio je detalje veze sa Marijom Milošević, ćerkom nekadašnjeg predsednika SR Jugoslavije Slobodana Miloševića, sa kojom se zabavljao devedesetih godina.\n"ZA VREME SNIMANJA MOJ OTAC JE BIO U BOLNICI" Tijana u "Porodici" igra Mariju Milošević, a ovo je boli: "Žao mi je što on neće imati priliku da gleda..."\nSerija "Porodica" se bavi poslednjim danima Slobodana Miloševića i njegove porodice u vili u Užičkoj ulici. Zapaženu ulogu u seriji ima glumica Tijana Marković koja igra njegovu ćerku Mariju Milošević.\n"TRAGIČNA MI JE SUDBINA MARIJE MILOŠEVIĆ" Ćerka Slobodana Miloševića je pucala na Čedomira Jovanovića u noći hapšenja - evo zašto on nije hteo da SVEDOČI PROTIV NJE\nPorodica Milošević-Marković poslednji put je na slobodi bila na okupu u noći između 31. marta i 1. aprila 2001. godine, kada je nekadašnji predsednik SR Jugoslavije Slobodan Milošević uhapšen. Te noći, u vilu "Mir" na Dedinju ušao je Čedomir Jovanović, koji je praktično ispratio Miloševića na put u zatvor.\nMarko i Marija Milošević su putem svog advokata poslali opomenu pred tužbu i tražili hitno obustavljanje realizovanje serije "Porodica" koja je pre dva dana počela sa emitovanjem, a koja prati poslednjih 72 sata zajedničkog života njihove porodice, pre hapšenja, bivšeg predsednika SR Jugoslavije Slobodana Miloševića.\nSlobodan Milošević, nekadašnji predsednik SR Jugoslavije, uhapšen je u noći između 31. marta i 1. aprila 2001. godine, a serija "Porodica", čije je prikazivanje počelo juče, prati poslednjih 48 sati porodice Milošević u vili "Mir" na Dedinju. Јedan od likova koji se najviše komentariše jeste Marija Milošević, ćerka para Milošević-Marković.\nOvaj pevač je bio u vezi sa ćerkom Slobodana Miloševića: "Nije mi trebao novac ni popularnost, desila se zaljubljenost"\nSinoć je emitovana prva epizoda serije "Porodica", a zbog tematike kojom se bavi - 72 sata u životu bračnog para Slobodana Miloševića i Mire Marković, uoči njegovog odlaska u Centralni zatvor, izazvala je brojne reakcije. U prvoj epoizodi se prikazuje lik Marije Milošević koju igra glumica Tijana Marković.\nU seriji "Porodica" igra Mariju Milošević, a sigurno se sećate NJENOG PROVOKATIVNOG IZDANJA NA RTS-U: Duboki šlic tada je šokirao\nVečeras je počela sa emitovanjem na RTS-u serija "Porodica" koja prati poslednjih 48 sati zajedničkog života, pre hapšenja, porodice bivšeg predsednika Srbije, Slobodana Miloševića. Zapaženu ulogu u seriji ima i glumica Tijana Marković koja igra njegovu ćerku Mariju Milošević.\nMARIJA MILOŠEVIĆ NAJAVILA TUŽBU Serija "Porodica" tek počela, a ćerka Slobodana Miloševića BESNA\nIako je tek večeras počelo emitovanje serije "Porodica", u javnosti se već podigla neviđena prašina. Prema informacijama redakcije "Blica", Marija Milošević, ćerke bivšeg predsednika Slobidana Miloševića, najavila je preko svojih advokata da će podneti tužbu.\n"Marija je tragičan lik, OBUZIMALA ME JE" Tijana o ulozi ćerke Slobodana Miloševića: "Niko ne zna šta je bilo unutar vile, ona je volela da puca, bila je džek u kafani"\nSerija "Porodica" večeras je krenula sa emitovanjem i izazvala veliki broj komentara, a mlada glumica Tijana Marković glumi ćerku Slobodana Miloševića, Mariju Milošević.


Kad sam u proleće 1969. došao u Valjevo da postanem novinar, među prvim ljudima što sam ih tada upoznao bio je Desimir Maksimović, onovremeni, tek izabrani predsednik Valjevske opštine. Prvi je predsednik bilo koje opštine koga sam imao prilike da upoznam, čak i da sa njim provedem izvesno vreme. Idući u vreme Desimirovog predsednikovanja na posao i sa posla, a i u drugim prilikama, nisam uvek uspevao da ja njega prvi pozdravim. U pamćenju je i Desimirovo prisustvo malte ne svakom događaju u gradu, od otvaranja slikarskih izložbi do fudbalskih utakmica. A i to da je na posao i sa posla uvek pešačio.\nI po tim sitnicama, po takvoj čovečnosti, Desimir se Makismović, danas najvremešniji među nekadašnjim valjevskim gradonačelnicima, razlikovao od potonjih prvih građana valjevske varoši.\nU vreme Desimirovog predsednikovanja (1969-74) mnogo šta se važnog i trajno vrednog događalo kod nas u Valjevu i u Valjevskoj opštini, no to je tema za neko drugo, znatno opsežnije govorenje i pisanje.\nA ovome beleženju povod je njegov dolazak kod nas u «Kolubaru», pred kraj prošle godine, da se pretplati na Kalendar «Kolubara». Čast koju nam je tom posetom Desimir Maksimović učinio stostruko nadmašuje novčanu vrednost podrške tom našem radu.


„LUDI“ SVET - Jedan igrač ubio sudiju, drugi rivala ugrizao za organ muškosti... - SPORTSKI ŽURNAL\nFudbaler amaterskog francuskog kluba suspendovan je pet godina zbog ne baš uobičajenog poteza\nSudija meksičke amaterske lige Huan Hernandez (62) poginuo je tokom meča pošto ga je gurnuo igrač Džonatana G. (23).\nNesrećni arbitar je posle naletanja mladog igrača pao na zemlju udarivši glavom o tlo. Ostao je u nesvesti 15 minuta, a uprkos ukazanoj pomoći na terenu u bolnici u San Nikolasu konstatovana je smrt.\nDžonatan G. je uhapšen, a kako policija navodi biće optužen ne samo za krivično delo, već i što nije učinio ništa da pomogne preminulom Hernandezu.\nFudbaler amaterskog francuskog kluba suspendovan je pet godina zbog ne baš uobičajenog poteza. Igrač Setriha je u meču Istočne lige protiv Tervila ugrizao rivala za organ muškosti.\nIncident se dogodio još 17. novembra prošle godine, kad su se posle duela na parkingu pobila dvojica igrača iz rivalskih timova, a kad je treći iz Tervila hteo da ih razdvoji u metežu je ugrizen. Morao je zatim u bolnicu gde je zaradio deset šavova na polnom organu, a pošto je amater nije mogao na posao četiri dana.\nKaznu posle neuobičajeno duge istrage pored igrača Setriha zaradio je i učesnik u tuči koji je najgore prošao i morao na bolovanje: suspendovan je šest meseci.\nUtakmica je inače završena 1:1 i bio je to tek prvi bod koji je Tervil osvojio ove sezone. Ali ostaće i bez njega pošto je sad kažnjen oduzimanjem dva boda i novčano 200 evra zbog loše organizacije.


Treća manifestacija “Šta sve umem, šta sve znam” – Udruženje "DAJ MI RUKU"\nTreća manifestacija “Šta sve umem, šta sve znam”\n27/04/2022 16/05/2017 by Djomla\nU saradnji sa OŠ “Sava Jovanović Sirogojno” udruženje “DAJ MI RUKU” treću godinu za redom organizuje manifestaciju “Šta sve umem, šta sve znam”. Manifestacija se održava tradicionalno 19.maja u dvorištu partnerske škole sa početkom u 11h.\nOvaj događaj ima za cilj da upozna širu javnost sa potencijalima i mogućnostima dece sa smetnjama u razvoju, ukazivanjem na činjenicu da i oni mogu biti produktivni članovi društva. Ideja je da se zainteresovani uvere da i deca sa posebnim potrebama mogu da se snađu i budu podjednako dobri u raznim ulogama.\nProgram manifestacije sastoji se iz muzičko-scenskog nastupa dece i nastavnika partnerske škole, preko 15 štandova na kojima deca sa smetnjama u razvoju prikazuju svoje radove, proces nastanka svojih umetničkih dela, ali drže i kratke obuke za goste kako se prave posude od gline, magnetici, kako se tka i pustuje vuna, kako se pravi rasad, sportskog poligona osmišljenog od strane naših učesnika iz projekta “Stariji brat, starija sestra”, mini filmskog studija, itd.\nPodršku manifestaciji pružaju Rotary E-Club of D2483, Coca Cola HBC, firme Atomic, Vanja Lux, Manobiyo i brojni drugi prijatelji i saradnici.\nSav prihod od prodaje ide za materijal za radionice i za aktivnosti na programu “Stariji brat, starija sestra”.\nDođite da se družimo i da vam pokažemo šta sve umemo i šta sve znamo 🙂


Aktivisti poručuju: Moć je u rukama građana | PARTNERS-SERBIA\nAktivisti poručuju: Moć je u rukama građana\nU Beogradu, 9. i 10. juna 2022. godine, održan je četvrti po redu forum „Građani imaju moć“ koji su zajednički organizovale organizacije Partneri Srbija, CRTA, Nacionalna koalicija za decentralizaciju i Beogradski centar za bezbednosnu politiku. Događaj je održan u okviru istoimenog projekta koji navedene organizacije sprovode već duže od četiri godine, a uz podršku Američke agencije za međunarodni razvoj (USAID).\nOvogodišnja tema događaja je bila aktivizam na lokalu, a kroz panele osvrnuli smo se na uspešne aktivističke priče koje su podržane tokom trajanja projekta, ali i na izazove sa kojima se suočavaju aktivisti, bezbednost aktivista i načine podrške aktivistima na lokalu.\nPrvi dan započeo je uvodnim panelom u kojem je napravljena retrospekcija uspeha i izazova ostvarenih tokom četiri godine sprovođenja projekta. Takođe, panelisti su se osvrnuli na trenutno stanje u kojem organizacije civilnog društva, novinari i aktivisti rade. Shanley Pinchotti, predstavnica USAID Serbia, istakla je da je ovaj projekat pokazao da ljudi na lokalnom nivou zaista brinu o svojoj zajednici, upućeni su u ekološke probleme i imaju volju i znanje da pokrenu promene u svojim lokalnim sredinama. Zbog toga je vrlo važno da se njihov glas čuje. Raša Nedeljkov, programski direktor organizacije CRTA istakao je da građani danas imaju više poverenja u rad organizacija civilnog društva nego ranije, i naveo podatak iz istraživanja javnog mnjenja prema kom 48% građana prepoznaje da organizacije civilnog društva rade u javnom interesu, što je veliki napredak u odnosu na ranija istraživanja. Istakao je i da građani danas, više nego ranijih godina prepoznaju organizacije civilnog društva kao partnere u borbi za svoja prava i javni interes. Ana Toskić Cvetinović, izvršna direktorka organizacije Partneri Srbija rekla je da u Srbiji trenutno ne postoji demokratska infrastruktura koja bi trebalo da omogući otvoren, inkluzivan i uzajamno obavezujući proces konsultacija između vlasti i građana. Navela je da kapacitet za građanski aktivizam jeste unapređen u poslednjih nekoliko godina, ali je neophodno dalje raditi na institucionalnim mehanizmima za učešće građana u donošenju odluka. Kao posebno važno, istakla je da je aktivistima i grupama koji štite javni interes u svojim lokalnim zajednicama neophodan trajan pristup pravnoj podršci, kako bi se zaštitili od pritisaka, ali i kako bi njihova borba imala efekte u vidu promena procedura i praksi institucija sistema. Danijel Dašić, direktor organizacije.\nNacionalna koalicija za decentralizaciju istakao je da je potrebno više direktne komunikacije sa građanima, te da aktivistima i građanima na lokalu treba pomoć civilnog sektora, odnosno da civilni sektor treba više da bude na lokalu i da priča sa ljudima. Bojan Elek iz organizacije Beogradski centar za bezbednosnu politiku osvrnuo se na pritiske koje trpe aktivisti i istakao da se kada je reč o bezbednosti aktivista stanje pogoršalo u poslednje četiri godine. Naveo je da su napadi danas sofisticiraniji, te da se aktivisti suočavaju sa zastrašivanjem i pravnim pritiscima, kao i napadima u online prostoru.


Google menja način funkcionisanja interneta, i to sve zbog jedne važne stvari - Telegraf.rs\n17/01/20 | 14:33 ≫ 14:13\nGoogleov cilj je da u isto vreme poboljša privatnost korisnika i zaštiti poslove izdavača i oglašivača\nGoogle kontroliše način na koji većina sveta surfuje internetom, a njihov pregledač Chrome koristi više od pola svetske populacije. Ta kompanija sada želi da promeni način na koji druge kompanije i oglašivači prate milione Chromeovih korisnika.\nU postu koji je nedavno objavio tehnički direktor Chrome-a Džastin Šu, navodi se da kompanija namerava da ukine „kolačiće treće strane“ (third party cookies) u roku od dve godine.\nObični „kolačići“ dozvoljavaju sajtovima da prate vašu aktivnost, a „kolačići treće strane“ dozvoljavaju to i sajtovima koje niste ni posetili. Njihovo ukidanje omogućiće korisnicima interneta da bolje sačuvaju svoju privatnost.\n- Korisnici zahtevaju veću privatnost - transparentnost, mogućnost izbora i kontrolu nad upotrebom njihovih podataka - zbog čega je jasno da ekosistem interneta treba da evoluira kako bi udovoljio sve većem broju ovakvih zahteva - kaže Šu.\nVećina popularnih pregledača, uključujući Apple-ov Safari i Mozilla Firefox, već je postavila striktnija ograničenja u ovoj oblasti, a Googleovo saopštenje pojavilo se dan pre nego što je Microsoft predstavio svoj novi Edge, koji je napravljen na osnovu Chrome-ovog koda, ali sa većim ograničenjima u vezi sa kolačićima.\nŠu je, u objavi, kritikovao pristup nekih Chrome-ovih konkurenata.\n- Neki pregledači su reagovali na zahteve korisnika blokiranjem kolačića treće strane, ali mi smatramo da to dovodi do nenameravanih posledica, koje negativno utiču i na korisnike i na ekosistem interneta - izjavio je on.\nGoogleov cilj je da u isto vreme poboljša privatnost korisnika i zaštiti poslove izdavača i oglašivača, piše CNN.\n- Blokiranje kolačića bez pronalaženja drugog načina za plasiranje relevantnih reklama znatno smanjuje primarni izvor prihoda izdavača, što ugrožava budućnost interneta - piše u saopštenju.\nIpak, eksperti tvrde da je Googleov pristup takav zbog njihovog sopstvenog digitalnog marketinga, koji im donosi veliku većinu prihoda.\n- Drugi pretraživači žele da ograniče kolačiće treće strane, motivisani sve većim korisničkim nezadovoljstvom. Previše reklama targetira korisnike na osnovu posete određenim sajtovima, pa su ljudi sve više svesni da se njihovo pretraživanje prati širom interneta - kaže Džastin Brukman, direktor na odseku privatnosti potrošača i tehnološke politike u neprofitnoj organizaciji Consumer Reports.\n- Google, sa druge strane, deluje zainteresovano da očuva praćenje treće strane - ali kako su kolačići krhki i napadaju se sa svih strana, zato Google istražuje druge metode praćenja u pretraživaču - dodao je Brukman.\nPrema njegovim rečima, postoji osnovani strah da bi Google mogao da upotrebi svoju moć i dominaciju da nastavi da prikuplja podatke čak i bez kolačića i da uguši konkurenciju u tom procesu.\nKao sobe u studentskom domu: Ovako je Google izgledao 1998. godine


Ljubavna šetnja Beogradom, 7. april 2019. - Dan u Beogradu\nNaslovna » Turizam » Ljubavna šetnja Beogradom, 7. april 2019.\nLjubavna Å¡etnja Beogradom\nLjubavna šetnja Beogradom, 7. april 2019.\nI ove nedelje zaljubljenici u istoriju Beograda će moći da uživaju u turističkoj turi „Ljubavna šetnja Beogradom“.\nZainteresovani će se upoznati sa istorijom grada ispričanom iz drugačijeg – najlepšeg ugla, ugla ljubavi.\nPosetioci će 7. aprila, u dvoipočasovnoj šetnji centrom Beograda, biti u prilici da čuju osam ljubavnih priča poznatih i manje poznatih ličnosti iz istorije Beograda.\nIvo Andrić, Branislav Nušić, Miloš Crnjanski, Nikola Spasić, Jelisaveta Načić su samo neke o ličnosti o kojima će pričati turistički vodič Sanja Đaković. Biće govora o njihovim čežnjama, nadanjima, patnjama i ljubavnim uspesima i neuspesima.\nLjubavna šetnja Beogradom – info\n• Datum: nedelja, 7. april 2019.\n• Vreme: 16.00\n• Mesto polaska: fontana „Devojka sa krčagom“, Pionirski park\n• Trajanje ture: oko dva i po sata\n• Cena: 600 RSD\n• Prijave i informacije: 063/7741-181\n• Napomena: telefonske prijave su obavezne; tura se realizuje ukoliko ima minimum pet prijavljenih!\nTagoviljubavna šetnja beogradom proleće u beogradu razgledanje beograda turizam\nPrethodni Sedam dana u Beogradu, 4-10. april 2019.\nSledeći Kreativni centar: Jasminka Petrović i Dobrosav Bob Živković – Baštovanov san


NOVO DEMOLIRANJE: Partizan 'polupao' Branik - Ostali sportovi, Vaterpolo\nAleksandar Milosavljević 06.12.2014., 20:54\nOd samog starta meča crno-beli su nametnuli svoj ritam pokazavši još jednom da su daleko bolji tim od Mariborčana koji su ubedljivo poslednji na tabeli grupe B. Nisu „kočili“ Beograđani do kraja utakmice već su koristili svaku priliku da postignu što više pogodaka.\nNajefikasniji u timu Vlade Vujasinovića bio je Subotić koji je postigao čak sedam pogodaka, Gilen je pet puta savladao domaćeg golmana, a Gogov četiri puta. Radojević je dao tri gola, Vico dva, a po jednom su pogađali Stojanović i Asanović. U ekipi Branika istakli su se Pevec i Rajšp sa po dva gola.\nPosle kompletiranog devetog kola Partizan je i dalje na četvrtom mestu sa 15 skupljenih bodova odnosno ima četiri manje od Radničkog i Mladosti koji je na deobi drugog mesta, dok je neprikosnoveno Primorje koje je zabeležilo svih devet pobeda.\nPartizanTriglav regionalna ligavk partizan\nPrethodna vest REVANŠ SPLIĆANA: Mornar bolji od Zvezde\nSledeća vest ODLAZI, NE ODLAZI: Partizan ostaje bez standardnog štopera?


Devizne rezerve manje za 20,8 miliona evra\nDevizne rezerve Narodne banke Srbije (NBS) na kraju avgusta iznosile su 10,61 milijarda evra, što je za 20,8 miliona evra manje nego u julu, saopštila je danas NBS.\nTaj iznos deviznih rezervi obezbeđuje pokrivenost novčane mase (M1) od 280 odsto i oko sedam meseci uvoza robe i usluga.\n“I pored toga što je u avgustu bio veći devizni priliv od odliva, devizne rezerve NBS su krajem meseca bile manje za 20,8 miliona evra u odnosu na prošli mesec usled promena međuvalutnog odnosa evra u odnosu na američki dolar”, objasnila je NBS.\nNajveći devizni priliv u avgustu bio je po osnovu intervencija NBS na međubankarskom deviznom tržištu neto kupovinom 130 miliona evra.\nVeći prilivi ostvareni su i po osnovu korišćenja kredita i donacija u ukupnom iznosu od 96,1 milion evra i prodaje državnih hartija od vrednosti denominovanih u evrima na domaćem finansijskom tržištu u iznosu od 30,5 miliona evra.\nOstali prilivi bili su u iznosu od 65,2 miliona evra.\nNajveći odliv iz deviznih rezervi bio je po osnovu izmirivanja obaveza Republike Srbije prema inokreditorima u iznosu od 83,3 miliona evra.\nVeći odlivi realizovani su i po osnovu povlačenja devizne obavezne rezerve banaka u neto iznosu od 68,4 miliona evra, isplate dospelih državnih hartija od vrednosti denominovanih u evrima u iznosu od 49,5 miliona evra i na ime stare devizne štednje u iznosu od 10,1 milion evra.\nOstali odlivi iz deviznih rezervi bili su u iznosu od 3,2 miliona evra.\nNeto devizne rezerve na kraju avgusta iznosile su 8,5 milijardi evra. Te rezerve predstavljaju ukupne rezerve umanjene za devizna sredstva banaka po osnovu obavezne rezerve, kao i za sredstva povučena od Međunarodnog monetarnog fonda u okviru aranžmana zaključenog 2009. godine.\nU avgustu je trgovina devizama na međubankarskom deviznom tržištu iznosila 613,2 miliona evra i bila je za 83,2 miliona evra veći nego u prethodnom mesecu. U prvih osam meseci ove godine u međubankarskoj trgovini realizovano je ukupno oko 5,58 milijardi evra.\nDinar je u avgustu nominalno oslabio prema evru za 0,1 odsto, a NBS je intervenisala na međubankarskom deviznom tržištu kupovinom 140 miliona evra i prodajom 10 miliona evra kako bi ublažila prekomerne dnevne oscilacije kursa.


Politika Slovenije prema BiH se nije promenila | Novine Toronto\nPolitika Slovenije prema BiH se nije promenila\nAmbasadorka Slovenije u BiH Zorica Bukinac izjavila je danas da se politika Slovenije prema Bosni i Hercegovini nije promenila i da njena zemlja podržava evropski put BiH. Bukinac je posle sastanka sa savetnikom člana Predsedništva BiH Željka Komšića istakla da želi da se svi akteri što pre usredsrede na ispunjenje 14 prioriteta iz mišljenja Evropske komisije.\nAmbasadorka Slovenije pozvana je na razgovor u Predsedništvo BiH nakon što su se u medijima pojavile informacije da je premijer Slovenije Janez Janša u Brisel uputio "non pejper" u kojem se navodno pominje i mirno razdruživanje BiH.\nJanša je negirao informacije da Slovenija nakon što 1. jula preuzme predsedavanje Evropskom unijom planira da na dnevni red stavi određenu viziju "dovršetka raspada Jugoslavije".\nMediji su objavili da je Janša u Brisel uputio "non pejper" u kojem se pominje promena granica, te, između ostalog, predviđa mogućnost i otcepljenja Republike Srpske, kao i prekrajanje granica u Crnoj Gori, Severnoj Makedoniji i Albaniji.\nInformaciju o navodnom Janšinom "non pejperu" objavio je portal Politicki.ba.


Saradnja sa Rusijom jedini put ka trajnom miru u Evropi\nAustrijski kancelar Sebastijan Kurc rekao je da je prioritetni zadatak za narednu godinu ublažavanje tenzija između EU i Rusije jer je saradnja sa Moskvom jedini način da se na evropskom kontinentu osigura trajni mir.\n"Saradnja sa Rusijom, a ne konfrontacija je jedini način da se na našem kontinentu osigura trajni mir", rekao je Kurc na konferenciji za novinare, koja je bila posvećena aktivnostima Vlade u ovoj godini.\nOn je rekao da će glavni spoljnopolitički izazov naredne godine biti ublažavanje tenzija između Rusije i EU, kao i deskalacija sukoba u Ukrajini.\nDrugi važan zadatak Austrije biće usvajanje mjera EU kako bi se osigurala fer i slobodna globalna trgovina.\n"Kao maloj zemlji orijentisanoj na izvoz, nama je potrebna fer i slobodna globalna trgovina, prema tome sumnje SAD u tom smislu predstavljaju opasnost za Evropu i Austriju. Upravo zato EU mora da učini sve što može da osigura fer i slobodnu globalnu trgovinu u budućnosti", naglasio je Kurc.\nPrema riječima Kurca, na listi izazova za narednu godinu su i rast populacije u Africi, ekonomski bum u Kini, implementacija "Bregzita" i izbori za Evropski parlament, prenio je TASS.\nSebastijan Kurc Austrija Rusija


„Rukovođenje na daljinu“ Pavić, M.| Magazin Profit | Septembar 2020 - Hart development center\nU pogledu veština akcenat se stavlja s jedne strane na domen održavanja ili podizanja produktivnosti, a sa druge strane na zadovoljstvo, motivaciju i dobru atmosferu. Ova dve celine mogu da se definišu kao veštine za fokus na rezultat i veštine za fokus na ljude.\n„Mindset“ rukovodioca na daljinu\nKako je način na koji razmišljamo u osnovi našeg ponašanja, dobro je istaći pet načela koja kod rukovodilaca mogu da budu manje ili više utemeljena.\nKada kažemo da je neko lider, najčešća asocijacija je viozionarstvo, odnosno pogled ka budućnosti. Kada nastupe krize kao što je svetska zdravstvena kriza usled korone ili neke druge okolnosti koje utiču na tržišnu neizvesnost, ovo načelo postaje posebno značajno i upitno u isto vreme. Mi, kao rukovodioci, imamo zadatak da budemo vizionari i da vidimo gde treba da povedemo naše ljude. Međutim, u kriznim periodima, moramo paralelno sa tim da vodimo računa da to naše vizionarstvo ne izazove anksioznost i doživljaj nesnađenosti kod naših ljudi, već da ih bezbedno izlažemo i suočavamo sa stvarnošću. Na taj način će naš mindset koji balansira ove dve strane proizvesti ponašanja koja u svakodnevnom radu vode ka ciljevima.\nSvaki lider treba da se pita koliko agilno rukovodi ljudima, reaguje i razmišlja, u smislu da stalno proverava sa svojim ljudima šta im je potrebno da bi bili uspešni i dobro se osećali. To tren i to radi prihvatajući nesavršenstvo. U vreme ovakve neizvesnosti i rada od kuće zadatak lidera je da zajedno sa svojim timom shvati šta je dovoljno dobro, i da na taj način dozvoli agilnost kako bi efikasno i brzo išli dalje/napredovali.\nKada rukovodimo ljudima koji rade od kuće, treba da podignemo svesnost na najviši nivo, da preispitujemo sebe, svoje postupke i ono što želimo da postignemo, da radimo stvari sa jasnom namerom. Takođe, potreban je visok nivo svesnosti o tome šta se dešava sa našim ljudima, kako se osećaju, kako rade, šta nam suptilno ili pak, vrlo eksplicitno poručuju, a sve to u cilju izazivanja eksplicitne razmene informacija, odnosno postojanja jasne namere šta svakom interakcijom želimo da postignemo.\nSvi mi mislimo da smo otvoreni da čujemo i otvoreni da kažemo, ali je pravo pitanje šta mi tačno radimo što demonstrira tu našu otvorenost, odnosno da li stvarno imamo vreme i mesto predviđeno da čujemo, ili da iskreno kažemo sve informacije koje su ljudima potrebne.\nOno što je posebno važno u vreme kada svi radimo od kuće jeste poverenje. Jedno od češćih pitanja sa kojima se rukovodioci suočavaju u poslednje vreme jeste na koji način napraviti balans između neophodnih razgovora i sastanaka sa zaposlenima (uz rizik da se zaposleni osećaju kao da postoji velika kontrola njihovog rada) i davanja autonomije u radu (uz rizik da zaposleni pomisle da rukovodilac o njima ne brine dovoljno).\nZa sva ova načela koja su pomenuta možemo da kažemo da koreliraju sa veštinama koje su bitne kada smo fokusirani na rezultat i na ljude. Treba razmisliti o tome kako neki način razmišljanja možemo u praksi da pojačamo kroz svoje ponašanje. Odnosno, treba da uvidimo o čemu treba više da razmišljamo, pa da nam to bude bliskije i u praksi. Takođe, treba razmisliti o tome šta treba da uradimo kako bi i drugi prepoznali naš napredak u nekom od ovih načela.\nUnazad daleko seže okolnost mnogih rukovodilaca da su njihovi zaposleni udaljeni od njih, a nekada čak i na drugom kontinentu. Rukovođenje na daljinu je i ranije podrazumevalo da zaposleni rade u udaljenim „ofisima“ ili pak od kuće. 2020 godina je značajno pojačala upravo taj „mod“ rada od kuće. Da bi se u ovakvoj relaciji održala produktivnost na visokom nivou to podrazumeva mnoge promene i prilagođavanja rukovodilaca i zaposlenih:\nPri prebacivanju na rad od kuće neminovne su tehnološke promene i usvajanje novog načina rada, u novom okruženju, programima, i sl. U takvoj situaciji, ljudi često imaju otpor prema novim stvarima, ili se javlja neusaglašenost između članova tima. Rukovodilac tada ima odgovornost da brine o tome da li svi zaposleni imaju svoj radni kutak, da li imaju mogućnosti i svu potrebnu opremu i tehnologiju za rad.\nDruga promena do koje dolazi u ovim novim uslovima rada jeste revidiranje očekivanja i ciljeva. Potrebno je da se zapitamo da li su prethodno postavljeni ciljevi relevantni i realni u trenutnim uslovima poslovanja. Organizacija treba da postigne balans - odustati od ciljeva i čekati da se dobije jasnoća kako bi se postavio konkretan cilj, ili dopustiti da se uđe u nepoznato postavljajući cilj koji je maglovit, i čekati dodatne informacije, ali nastaviti dalje poslovanje. Ovde do izražaja dolaze vizionarstvo i agilnost, koja se odnosi na retrospektivu o tome koliko često mi revidiramo ciljeve, i zahvaljujući kojoj onda možemo da postavimo maglovite ciljeve, a onda ih vremenom (iz nedelje u nedelju) činimo sve konkretnijim i usmeravamo u pravcu u kom želimo.\nNi rukovođenje i praćenje nisu isti. Treba utvrditi da li postoji jasan balans između „mikro-menadžmenta“ i „forvard-menadžmenta“, odnosno preteranog i nedovoljnog rukovođenja, pogotovo sada kada rukovodioci nisu u mogućnosti da na dnevnoj bazi prate ono što zaposleni rade. Sa jedne strane, rukovodioci se oslanjaju na samorukovođenje i na to da će ljudi sami da jave ako imaju problem, dok sa druge strane imamo rukovodioce koji dosta zalaze u mikro menadžment i prečesto proveravaju da li zaposleni zaista rade. Rukovodioci treba da nađu neki balans između ova dva ekstrema, i da na taj način zaposleni znaju da imaju podršku i tačno ono što im je potrebno da bi uspešno obavljali svoj posao uprkos fizičkoj udaljenost.\nU poslednje vreme je primetno da su ljudi stavili razvoj „na čekanje“. Međutim, sa revidiranjem ciljeva, trebalo bi uzeti u obzir i razvojne, a ne samo operativne ciljeve, i utvrditi ono što je ljudima potrebno da razviju kako bi mogli da ostvare ove nove ciljeve. Takođe, za ljude koji sada imaju manji obim posla nego ranije, ovo može biti vreme koje će se iskoristiti za građenje znanja i veština. Zadatak rukovodilaca je da, posebno u uslovima rada od kuće, razviju kod ljudi „selflideršip“ sa izraženom navikom da signaliziraju kada se ne osećaju kompetentno za neki zadatak i da traže razvojnu podršku.\nVeština koja se naslanja na navedene i na odnos mikro i forward menadžmenta je veština davanja jasnog fidbeka. Pružanje povratnih informacija u situaciji visokog praćenja je mnogo lakše nego u uslovima rada od kuće. Jedan od izazova rada u virtuelnom okruženju je to što rukovodilac može da pruži povratnu informaciju samo na osnovu rezultata rada, a ne na osnovu procesa celokupnog rada i ponašanja tokom rada. Zbog toga razgovori o procesu rada treba da budu barem u izvesnoj meri intenzivniji i češći nego kada rukovodilac i zaposleni dele prostor.\nJoš jedan od ključnih elementa u rukovođenju u radu od kuće se odnosi na veštine kojima se demonstrira fokus na ljude, na njihovo zadovoljstvo i posvećenost, odnosno na motivisanje ljudi koji rade od kuće.\nJedna od veština koja se ističe kao značajna u rukovođenju ljudima koje rade od kuće, jeste deljenje informacija. Pokazuje se da je za motivaciju ljudi, bez obzira na okruženje u kom rade, jako važno da vide svrhu svog zadatka i njegovu povezanost sa svrhom tima ili cele organizacije, sa aktuelnim informacijama sa tržišta ili iz organizacije. Na taj način zadatak dobija veću vrednost za zaposlenog, i onda i sam zaposleni ima drugačiji doživljaj u odnosu na taj zadatak. Pokazalo se da je povezanost sa organizacijom, sa idejom i misijom, sa ljudima jedan od nekoliko najbitnijih motivatora kod većine ljudi. Rukovodilac je onaj koji može to da obezbedi time što će na sastancima deliti informacije sa ljudima, ili tako što će prilikom davanja zadataka povezati određeni zadatak sa nekom bitnom informacijom. Kod ljudi koji rukovode izvršiocima ovaj aspekt je posebno važan, jer je izuzetno bitno da se informacija strukturisano spušta niz organizaciju kako ne bi izgubila svoj početni sadržaj i značaj.\nPružanje podrške zaposlenima kako bi njihova energija bila na dobrom nivou se odnosi na više različitih stvari. Prvenstveno ovo se odnosi na emocionalnu podršku i sagledavanje gde se zaposleni nalazi sa svojim samopouzdanjem i doživljajem sebe, posla, okolnosti. Rukovodioci treba da preispitaju potrebe zaposlenih kako bi im pružili tačno ono što im treba u datom trenutku. Nekada rukovodioci shvate da zaposlenom nedostaje znanje, i onda mu pruže određeni razvoj koji zaposleni doživljava kao orijentaciju na njega kao na osobu i percipira ga kao podršku, a ne kao nešto što je usmereno na rezultat.\nKada pričamo o građenju tima, postavlja se pitanje da li se bavimo pojedincem ili timom. Pokazuje se da građenjem tima dobija svaki pojedinac ponaosob, iako se mi tom prilikom bavimo timom kao organizmom, odnosno celinom. Uzimajući u obzir koliko vremena posvećujemo aspektu građenju tima, i u okviru toga pitanjima - gde smo, dokle smo stigli u odnosu na viziju ili strateške ciljeve, šta nam je potrebno, kakve su nam relacije, kako se nosimo sa konfliktima ili nekim drugim izazovima sa kojima se srećemo, kreiranje timskog duha ima izuzetnu važnost.\nOsnovna svrha postojanja svakog rukovodioca je da dovede svoje zaposlene do tačke u kojoj oni mogu samostalno i kvalitetno da obavljaju kompletan svoj posao. Ovo znači da zaposleni tada dolaze do tačke u kojoj imaju autonomiju koja predstavlja jedan od najvažnijih motivacionih faktora. U okolnostima rada od kuće to ne može da se desi ukoliko se paralelno sa tim izrazito ne razvija selfleadership (i skillset i mindset). Odgovornost rukovodioca je da postepeno razvija, daje fidbek, postavlja zadatke, motiviše tako da zaposleni dođu do te autonomije, ali i da istovremeno podržava zaposlene da sami usmeravaju sebe u tom pravcu.\nPeti element, za koji se ispostavlja da je jako bitan za motivisanje ljudi koji rade od kuće ili udaljeno, odnosi se na vođenje primerom, odnosno na to da rukovodilac treba da demonstrira ono što očekuje od tima. Nekim ljudima ovo može da bude presudni faktor u nivou motivacije, odnosno može da utiče na to kako oni doživljavaju, ne samo svog rukovodioca, nego generalno celokupnu organizaciju i posao.\nLiderstvo i upravljanje ljudima samo po sebi predstavlja kompleksan zadatak rukovodioca i specifičan odnos sa zaposlenim. Kad na to dodamo i fizičku udaljenost ova kompleksnost se dodatno povećava, pogotovo ako sami rukovodioci i njihovi zaposleni tek treba da se adaptiraju na ovu udaljenost.\nCEO & Leadership consultat


KVAR NA TOPLOVODU - CENTAR GRADA BEZ GREJANJA - Beograduživo.rs\nTrenutno ste naHome » KVAR NA TOPLOVODU – CENTAR GRADA BEZ GREJANJA\nKVAR NA TOPLOVODU – CENTAR GRADA BEZ GREJANJA\nCENTAR GRADA BEZ GREJANJA – Zbog radova na otklanjanju kvara na delu magistralnog toplovoda (M1) na grejnom području toplane „Dunav”, koji se desio u Ulici Gundulićev venac, danas od 18 časova potrošačima u delu centru grada neće biti isporučivana toplotna energija. Preciznije, bez grejanja će biti potrošači u rejonu oivičenim sledećim ulicama:\nod Dunavske, Poenkareove i Venizelosove, do Kralja Milana i Masarikove, Nušićeve i Kneza Miloša, kao i Svetog Nikole i Đuke Dinića. Takođe, bez grejanja će biti potrošači na Karaburmi, u delu od Mije Kovačevića do Mirijevskog bulevara, navedeno je u saopštenju „Beogradskih elektrana”.\nEkipe hitnih intervencija ovog preduzeća već su na terenu i obavljaju pripremne radove kako bi kvar bio otklonjen u što kraćem roku. Očekuje se da će isporuka toplotne energije korisnicima iz pomenutih ulica biti nastavljena sutra, 26. februara, u jutarnjim satima.\nPRETHODNA VESTPOSKUPELA PUTARINA U SRBIJI – POGLEDAJTE NOVE CENE\nSledeća vest PALI MESSENGER I INSTAGRAM – O ČEMU SE RADI?


Prva pravoslavna crkva u Vranjevu, opština Novi Bečej, postojala je još 1743. godine, ali se ne zna mesto gde se tačno nalazila. Ono što se sa sigurnošću zna je da su Srbi - graničari po prelasku iz Bačke 1752. godine u Vranjevo, sagradili u sredini sela na ovom istom mestu gde se i sada nalazi, pravoslavnu crkvu. Crkva je posvećena svetom Jovanu Preteči, a antimins za nju osvećen je 1753. godine vladika Georgije Popović.\nKCNS: Puna sala na predavanju dr Stojkovskog o znamenitim ženama\nSrpski kulturni centar u Istri - mesto u koje su svi dobrodošli\nSrpski kulturni centar u Istri (Pula) svečano je osnovan 2014. godine, prilikom otvaranja šestog Festivala srpske kulture u Istri sa primarnim ciljem okupljanja pre svega mladih kreativnih ljudi sa idejama, koji će u jednom ovakvom prostoru moći da ih razviju i realizuju. Vrlo brzo Srpski kulturni centar (SKUC) postaje stecište bogatih kulturnih aktivnosti i sadržaja, mesto susreta tradicionalnih i urbanih tokova, prijateljstva i pozitivnih poruka, otvoren za sve turiste i žitelje grada Pule i čitave Istre.\nRekonstrukcija Arače i Žitnog magacina u Novom Bečeju?!\nOpštinu Novi Bečej posetili su nedavno Dragana Milošević, pokrajinska sekretarka Vlade AP Vojvodine za kulturu, javno informisanje i odnose sa verskim zajednicama, Dragana Jovanović, asistent sekretarke Milošević i Zoran Vapa, direktor pokrajinskog Zavoda za zaštitu spomenika kulture. Ispred opštine Novi Bečej dočekao ih je Saša Maksimović, predsednik opštine Novi Bečej, Branko Svilengaćin, zamenik predsednika opštine Novi Bečej, Dragan Rauški, šef Odseka za urbanizam opštine Novi Bečej i Matija Kovač, poslanik u Skupštini Vlade AP Vojvodine.\nManastir Kaona: Mesto ukrštanja prirodnih i duhovnih lepota\nIma mesta koje obavezno treba posetiti, i onih kojima se uvek treba vraćati. Jedno od takvih je i Manastir Kaona, posvećen Svetom arhangelu Mihailu, na magistralnom putu Šabac - Valjevo, nedaleko od sela Draginje, 90 kilometara od Beograda.\nIvan Radić: Projekat Muzej Banatske vojne granice na otvorenom u selu Gaj\nPreduzimljivošću i sinhronizovanim aktivnostima tima entuzijasta okupljenih u Klaster „Deliblatska peščara“ uskoro bi južni Banat, opština Kovin, trebala da postane atraktivno turističko odredište sa istorijskim presekom kraja i mogućnošću očigledne nastave za decu školskog uzrasta. Sve je započelo idejom Pančevca Ivana Radića, medicinskog tehničara zaposlenog u Hitnoj pomoći u Kovinu, koji je sa svojim drugovima osnovao Udruženje stočara, za uzgoj, pre svega autohtonih rasa, u želji zasnivanja održive poljoprivredne proizvodnje.\nPrvi Dani češke kulture u Sremu\nStihovima pesama inspirisanim Vlatavom, Dunavom, Sremom, sećanjima na svoj dolazak na ove prostore, praćeni gudačkim kvartetom „Rocher“ i delima čeških kompozitora A. Dvoržaka i B. Smetane, na Banstolu, u kući Mirjane Hemun, predsednice „Češke besede Srema“, krajem septembra održani su prvi „Dani češke kulture“. Organizator manifestacije bilo je Udruženje „Češka beseda Srema“, pod pokroviteljstvom Ambasade Republike Češke u Beogradu.\nBogat program Kaleidoskopa kulture za kraj leta\nKao novosadsko delo kulture zajedništva, Kaleidoskop je tokom protekle četiri nedelje predstavio jedinstvenu sliku različitosti i raznolikosti Novog Sada, te će Novosađani i u nedelji pred nama imati priliku da isprate najrazličitije kulturne programe. Od otkrivanja dvorišta Almaškog kraja, preko festivala klasične muzike do savremene umetnosti - slikanja murala i volonterskog kampa u cilju uređivanja prostora.


Lepa Brena za 50.000 evra pevala na Jamajki – Tračara\nLepa Brena za 50.000 evra pevala na Jamajki\nLepa Brena sa svojim suprugom Bobom Živojinovićem trenutno uživa na Jamajki, gde je otputovala kako bi prisustvovala venčanju i pevala na svadbi prijatelja milionera i njegove zgodne izabranice iz Beograda.\nTu ništa ne bi bilo čudno da folk zvezda, kako Srpski telegraf saznaje, svoje pojavljivanje nije naplatila 50.000 evra.\n“Brena i Boba su otputovali na egzotično karipsko ostrvo gde se ženi vlasnik svetskog lanca hotela Ljubiša Krstajić, koji im je dobar prijatelj. Kako je Brena omiljena pevačica njegove tridesetak godina mlađe izabranice Ane Popović, mladoženja je rešio da joj ispuni želju i pozove svoju prijateljicu da im peva. Obezbedio je njoj i njenom suprugu luksuzni smeštaj i platio oboma put, a Brena mu je pored toga uzela i honorar od 50.000 evra,” priča dobro obavešten izvor i dalje navodi:\n“Živojinovići, koji su gosti na ovom nesvakidašnjem višednevnom svadbenom slavlju, u međuvremenu mogu da uživaju u svim čarima ostrva i sunčaju se na plažama koje su najlepše na svetu,” zaključio je naš sagovornik.\nDa uživa za sve pare, pokazala je i Brena u svojim objavama na Instagramu, gde postavlja fotografije sa Bobom otkako je doputovala na Jamajku.\nMoj omiljeni glumac??Andrija Miloševic❤?♀?\nA post shared by Lepa Brena (@lepabrenaa) on Aug 26, 2018 at 7:15pm PDT\nInače, među zvanicama našle su se i druge bogate i poznate ličnosti, a na pevačicinim fotkama se može videti i glumac Andrija Milošević.


Pendeš razgovarala s Rauber Saxer | Dnevno.ba\nNeophodan je nastavak reformi\nPendeš razgovarala s Rauber Saxer\nSARAJEVO - Ministrica obrane BiH Marina Pendeš sa suradnicima sastala se s veleposlanicom Švicarske Konfederacije u BiH NJ.E. Andreom Rauber Saxer, s kojom je razgovarala o aktualnim pitanjima u Ministarstvu obrane i Oružanim snagama Bosne i Hercegovine.\nTijekom sastanka je razgovarano o ostvarenom napretku u procesu rješavanja viškova naoružanja i municije, kao i programima koji su podržani od strane Vlade Švicarske a tiču se ovog procesa.\nNa sastanku je konstatirano da su u procesu rješavanja viškova naoružanja i municije učinjeni značajni pomaci i da će naredni sastanak Strateškog komiteta za rješavanje viškova naoružanja, municije i minsko-eksplozivnih sredstava, biti prilika da se napravi novi presjek stanja, analiziraju dosadašnji učinci i definiraju naredni koraci i planovi za realizaciju aktivnosti iz ove oblasti.\nOvaj sastanak je bio prilika da se razmijene i druge važne informacije iz domena ostalih komplementarnih oblasti relevantnih za sistem obrane.\nAmbasadorica Saxer je ovom prilikom iskazala opredijeljenost i podršku Vlade Švicarske za nastavkom reformi u Bosni i Hercegovini, te podršku Bosni i Hercegovini za pristupanje euroatlantskim integracijama, priopćeno je iz Ministarstva obrane BiH.


Mercedes prelazi na alternativna goriva\nod Admin taj Čet 10 Jul 2008 - 18:33\nPoznati nemački proizvođač automobila, kompanija Mercedes, rešena je da u narednih sedam godina pređe na proizvodnju automobila koji neće koristiti standardna goriva (dizel i benzin).\nMercedes će se, zbog smanjenja troškova, ekološke zaštite i mogućnosti nedostatka nafte u budućnosti, preorjentisati na proizvodnju automobila koji koriste alternativna goriva. Ovo uključuje i proizvodnju čistijih i efikasnijih motora, a sve će se postići povećanjem proizvodnje hibridnih, električnih i automobila na gas, kao i razvoj vozila na baterije i vodonik.\nNovi modeli A i B klase, koji će se pojaviti u prodaji tokom oktobra ove godine, odlikovaće se i Start/Stop tehnologijom (gde se motor gasi kada se automobil zaustavi na crvenom svetlu semafora, ali se potom automatski upali nakon što podignete nogu sa kočnice). Ovi modeli mogu i da smanje potrošnju goriva u gradskoj vožnji do devet procenata.\nTakođe, do kraja godine biće predstavljeni Blue Efficiency A-Class 160 i C-Class, koji bi mogli da povećaju efikasnost u potrošnji goriva za dodatnih 12 procenata.\nMercedes je najavio i Smart modele od kojih će se prvi pojaviti u februaru 2009. godine, dok će Smart Cdi biti najčistiji - sa emisijom ugljen-dioksida od svega 88 grama po kilometru. U isto vreme radi se i na poboljšanom Deisotto motoru, koji će doneti neverovatne preformanse uz smanjenje potrošnje goriva i emisije štetnih gasova.\nProfesor doktor Herbert Koler, zadužen za inžinjering u kompaniji Mercedes, predviđa da će do 2015. godine automobili u potpunosti preći na korišćenje alternativnih goriva, prvenstveno u gradovima. Jedan od takvih automobila je i F600 Hygenius model, koji koristi elektricitet i vodonik umesto standardnog goriva.\nUkoliko se nastavi ovakvim tempom, u ne tako dalekoj budućnosti bićemo u prilici da automobile punimo i noću, koristeći samo mesečevu energiju.\n"Oh, Lord won't you buy me a Mercedes-Benz..."


Katai: "Gol stigao pomalo kasno, ali..." - Sportske.net\nKatai: "Gol stigao pomalo kasno, ali..."\nSumirajući utiske o vremenu koje je do sada proveo u Crvenoj zvezdi Aleksandar Katai je objasnio kako je prvenac stigao pomalo kasno ali je istakao da će nakon zajedničkih priprema stvari doći na svoje mesto.\nFudbaleri Crvene zvezde staviće tačku na jesenji deo sezone gostovanjem u Lučanima koje dolazi nakon trijumfa nad OFK Beogradom izvojevanog posle još jednog neubedljivog izdanja.\nAleksandar Katai postigao je prvi od dva gola crveno-belih u pobedi nad "Romantičarima" ali jesenji deo sezone bivšem fudbaleru Vojvodine neće ostati u tako lepom sećanju.\n"Bilo je nekih komplikacija oko završavanja pozajmice tako da sam stigao malo kasnije, kao i većina saigrača. Nismo prošli zajedno pripreme i mislim da je to uticalo na našu igru i efikasnost. Verujem da će nakon zajedničkih priprema biti mnogo bolja situacija u prolećnom delu sezone" rekao je Katai.\nPogodak u duelu sa OFK Beogradom bio je prvi za fudbalera Olimpijakosa koji kao pozajmljen igrač nastupa za Zvezdu.\n"Malo je kasno došao ovaj gol ali dobro da sam ga uopšte postigao. Videćemo, potrudiću se da nastavim mnogo bolje" ističe Katai.\nTrener Nenad Lalatović podvlačio je da Aleksandar Katai ne igra na željenom nivou pa se postavlja pitanje da li će na zimu biti okončana njegova pozajmica.\n"Želeo bih da ostanem. Sjajna je atmosfera u timu samo još da poboljšamo igru i efikasnost. U Olimpijakosu sam imao problema, radio sam odvojeno od ekipe i naravno da bih voleo da ostanem u Zvezdi" zaključak je Aleksandra Kataija.\nPoslednju utakmicu u jesenjem delu sezone Zvezda igra u nedelju od 13 časova u Lučanima a nakon toga sledi tromesečna pauza u šampionatu.


:: Jedini Priznati Fan Club Tanje Savic ::: јул 2010\nпетак, 2. јул 2010.\nVec i vrapci na grani znaju... Da, tacno je, Tanjica nam je TRUDNA! :)\nTanja i njen verenik Dusko ocekuju prinovu, pol bebe se jos uvek ne zna, a porodice se najverovatnije u Australiji... Vencanje planiraju nakon rodjenja bebe...\nIpak, ono sto sve fanove najverovatnije najvise zanima jeste - sta je sa karijerom? Da li se Tanja zaista povlaci sa estrade? Kada cemo je ponovo videti?\nE pa... i to je tacno... zbog trudnoce otkazan je jedan broj letnjih gostovanja, Tanja se povlaci na porodiljsko bolovanje i jedno vreme nece biti u javnosti... Bez nastupa, TV emisija, novinara i ostalih estradnih ludila... Naravno, ne mozemo joj to zameriti, ipak je beba na prvom mestu, ima vremena za nastupe i karijeru, zivot je pred njom. Mozemo joj samo CESTITATI i pozeleti sve najlepse u daljem zivotu, jer ona to zaista zasluzuje!\nPlaniran je bio i letnji singl, medjutim i to je sad prolongirano jer nece biti mogucnosti za promociju, tako da cemo biti uskraceni za novu pesmu, ali "Incident" toliko przi svuda da i nije neophodno odmah izbacivanje novih pesama, imamo sta da slusamo. :)\nNedavno gostovanje u emisiji "Sve za ljubav" ce najverovatnije biti jedno od poslednjih javnih nastupa do porodjaja, tako da vam Fan Club eskspresno donosi snimak nastupa.\nA vi, dragi nasi, uzivajte u letu, u suncu, "Incidentu" i ostalim Tanjinim hitovima, odmorite se i napunite baterije... mi cemo biti tu da vas obavestimo o svim novostima vezanim za Tanjine dalje planove u zivotu i karijeri.\nDo sledece zime, kada nam se vraca Tanja u svom punom sjaju, da ponovo pomrsi konce celoj estradi! :)\nОбјавио Tanja4ever у 17:51 Нема коментара:\npar meseci nakon festivala - situacija kristalno jasna...\nPre par meseci odrzan je "3. Axal Grand Festival" na kome je Tanja sa pesmom "Incident" osvojila trece mesto po misljenju zirija, cetvrto po misljenju publike, a u finalnom skoru bila je drugoplasirana.\nSada kada je proslo neko vreme, pesme se zavrtele, da vidimo sta o festivalu kazu neke statistike.\nPo broju pregleda na sajtu youtube, od svih pesama sa festivala "Incident" ubedljivo prednjaci. Snimak polufinalne veceri pregledan je preko 600.000 puta, dok su dva linka ka spotu odgledana svaki po oko 200.000x, sto znaci da je pesma na samo 3 linka pregledana MILION PUTA! I to ne racunajuci fan-made klipove kojih ima zaista puno, a od kojih neki imaju preglede i 100.000 puta.\nKad je njena konkurencija sa festivala u pitanju, situacija je sledeca. Najgledaniji snimak pobednicke pesme "Zavet" pregledan je nesto vise od 270.000 puta, a ukupno je pesma na svim linkovima pregledana negde oko 600.000x sto je upola manje od "Incidenta". Pobednik po misljenju zirija, Sasa Matic pregledan je na najgledanijem klipu oko 160.000 puta, a sve ukupno verovatno nije presao 300.000 pregleda, sto je skoro 4x manje od "Incidenta". Drugoplasirani po SMS glasovima Darko Lazic ima gledanost od 112.000 na najgledanijem klipu, a ukupno verovatno ne prelazi 200.000 pregleda, dok je drugoplasirana po misljenju zirija, Zorica Brunclik pregledana 53.000x na najgledanijem snimku, a sve ukupno tesko da prelazi cifru od 100.000 pregleda.\nTreceplasirani po SMS glasovima, Dusan Svilar, ima sokantnu gledanost od svega 14.000x na najgledanijem snimku, dok sve ukupno ne prelazi cifru od 30.000 koliko je "Incident" imao na dan festivala.\nDakle, kada je sajt youtube u pitanju dolazimo do zakljucka da "Incident" ima sveukupnu gledanost vecu nego pesme svih ostalih nagradjenih ZAJEDNO!\nSlicna situacija je i na sajtovima za download muzike. Na sajtu domaci.de Topalko ima oko (zaokruzicemo sve cifre) 48.000 downloada, Sasa Matic 45.000, Darko Lazic 37.000, Zorica Brunclik 16.000, a Dusan Svilar 11.000... dok Tanjina pesma "Incident" ima preko 60.000 downloada!\nCifre sve govore... Na kraju mozemo samo reci da je narod najstrozi i najmerodavniji sudija i on je vec treci put za redom rekao svoje - Tanja, ti si pobednik!\nОбјавио Tanja4ever у 17:18 Нема коментара:\nPostovani posetioci, dobrodosli u Fan Club Tanje Savic, u okviru jedinog priznatog internet sajta http://www.tanjasavic.tk/\nUzivajte na blogu, ostanite uz nas kao i proteklih godina, jer mi smo prezentacija sa najduzom tradicijom...\nPosetite nas forum i ukljucite se u akcije forumasha...\nTanja Savic Fan Team\nKako vam se dopada pesma "Incident"?\nAlbum 2009 tracklist\n1. Sestre po suzama\n8. Gde ljubav putuje\nNajbolja pesma sa albuma 2009?\nTracklist - album 2008\n1. Da, da\n2. Crveno slovo\n4. Kad pronadjes moj lik\n6. Potpis moj\n7. 'Alo mama\nNajbolja pesma sa aktuelnog albuma je... ?\nTracklist - album 2005\n1. Tako mlada\n2. Kao brodovi\n3. Zasto me u obraz ljubis\n4. Minut ljubavi\n5. Stani tugo\n7. U godini jedan dan\n8. Za moje dobro\nSinglovi (van diskografije)\n- Incident (Grand Festival 2010)\n- Simpatija (feat. Bane Mojicevic, Beovizija 2007)\n- Suknjica (soundtrack "Guca", 2006)\n- Poludela (Grand Festival 2006)\n- Tamo daleko (ZG i Saban Bajramovic, 2006)\n- Jaci pol (Grand devojke, 2005)\npar meseci nakon festivala - situacija kristalno j...


Srbija možda izgubi status zemlje sa slobodnim internetom | Vugl.rs\nHome Priče Srbija možda izgubi status zemlje sa slobodnim internetom\nSrbija možda izgubi status zemlje sa slobodnim internetom\nOd 15. oktobra mobilni operator VIP uveo je potpunu blokadu pristupa pojedinim kladioničarskim sajtovima, pozivajući se na odredbe novog Zakona o igrama na sreću koji je proletos stupio na snagu. Nezvanično se saznaje da je zapravo reč o samostalnom tumačenju normi, koje se nisu menjale u odnosu na stari propis, Uprave za igre na sreću koja je mobilnim operatorima poslala dopis sa spiskom sajtova kojima treba blokirati pristup iz Srbije.\nKao i u nekoliko prethodnih pokušaja da se filtrira internet u Srbiji, i sada je reč o neovlašćenom ograničavanju slobodnog internet saobraćaja svim građanima Srbije bez obzira da li igraju igre na sreću ili ne, što je u suprotnosti sa Ustavom i važećim zakonima. Takođe, primena odredbe koja zabranjuje „omogućavanje“ učešća u igrama na sreću, tako da se ona odnosi na provajdere internet usluga, ovakvim proizvoljnim tumačenjem mogla bi da obuhvati i prodavce uređaja, elektrodistribuciju ili banke preko kojih se vrše novčane transakcije.\nAnaliza SHARE Fondacije pokazala je da je do četvrtka, 29. oktobra VIP bio jedini operator koji filtrira internet u Srbiji. Na osnovu prava na pristup informacijama od javnog značaja, Upravi za igre na sreću poslali smo zahtev za uvid u dopis koji je poslat mobilnim operatorima, kao i eventualni spisak sajtova čiju su blokadu neovlašćeno tražili.\nSmatraju da je blokiranje sadržaja na osnovu dopisa državnog organa opasan presedan i da posledice po slobodu govora i otvoren internet u Srbiji mogu biti dalekosežne. SHARE Fondacija poziva sve operatore da poštuju domaće propise te da ne pribegavaju filtriranju, a Upravu za igre na sreću da primenu nadležnog zakona obezbedi na način koji ne krši ustavna prava i slobode svih građana Srbije.\nPrevious articleDa li Fejsbuk i Instagram zaista utiču na naše mentalno zdravlje\nNext articleFale nam svirke više nego ikada


Canon i-SENSYS MF8450 mrežni štampač za mala preduzeća\nCanon i-SENSYS MF8450 mrežni štampač za mala preduzeća – Personal magazin\nDajte veliku prednost svom malom preduzeću pomoću Canon i-SENSYS MF8450 i profesionalnog štampanja u boji. Ovaj 4-u-1 inteligentni laserski štampač u boji pruža snažnu funkciju SEND i automatsko obostrano štampanje u…\nDajte veliku prednost svom malom preduzeću pomoću Canon i-SENSYS MF8450 i profesionalnog štampanja u boji. Ovaj 4-u-1 inteligentni laserski štampač u boji pruža snažnu funkciju SEND i automatsko obostrano štampanje u izdržljivom uređaju koji se jednostavno koristi.\n4-u-1 praktičnost se ogleda u tome da možete da iskoristite mogućnosti izuzetnog štampanja, slanja/primanja faksova, kopiranja i skeniranja u boji u jednom modernom uređaju koji štedi novac i prostor. Tako će recimo, vaš marketinški materijal ostaviti jači utisak pomoću prelepih slika u boji, postojane grafike i oštrog teksta. Ovaj stoni model obuhvata mnoge napredne tehnologije koje se mogu pronaći u najmodernijim uređajima kompanije Canon koji proizvode sliku da bi pružio najveći kvalitet boje.\nPomoću tehnologije „Quick First-Print“ vreme zagrevanja lampe je svedeno na nulu, tako da nećete uopšte čekati. Uređaj se aktivira u trenutku kada je potrebno. A pri brzini štampanja ili kopiranja u boji do 17 stranica u minuti, nećete čekati da se poslovi završe. Štampač i-SENSYS MF8450 ima certifikat Energy Star i troši samo 1,2 vata u režimu mirovanja.\nVeliki TFT ekran u boji dijagonale 3,5 inča sa funkcijom Easy-Scroll Wheel omogućava jednostavan pristup svim funkcijama. Grafički meni prilagođen subjektu omogućava brzo, glatko upravljanje.\nPodelite štampanje, skeniranje i slanje faksova bez upotrebe računara pomoću ovog uređaja spremnog za mrežu. Intuitivni čarobnjak za podešavanje pomaže da se trenutno povežete dok funkcija upravljanja identifikacijom korisnika ograničava pristup samo na ovlašćeno osoblje.\nUbrzajte i pojednostavite svoj radni proces. Dokumente u boji možete brzo i jednostavno da skenirate i direktno distribuirate putem e-pošte, mrežnog servera datoteka, FTP servera, Internet faksa ili USB memorijskog uređaja. Dokumente je moguće skenirati u nekoliko digitalnih formata,što uključuje „Compact PDF“, pomoću jedinstvene tehnologije komprimovanja kompanije Canon.\nSmanjite troškove, uštedite papir i proizvedite profesionalne dokumente pomoću automatskog dvostranog štampanja. Mehanizam za obostrano štampanje sa automatskim transportom dokumenata omogućava brzo, automatsko dvostrano kopiranje, skeniranje i slanje/primanje faksa. Pomoću maksimalnog kapaciteta papira od 850 listova formata A4 (sa opcionim postoljem) i 384 MB podeljene memorije, štampač i-SENSYS MF8450 može da obavlja poslove čak i najopterećenijih malih preduzeća.\nBrzo i efikasno šaljite/primajte dokumente faksom zahvaljujući Super G3 faks modemu i 200 memorisanih brojeva za brzo biranje. Tehnologija „Ultra High Quality“ (izuzetno visok kvalitet) omogućava savršeno slanje/primanje faksom dokumenata sa puno detalja.\nIskoristite mogućnosti neprekidnog štampanja visokog kvaliteta. Svaki od četiri kompaktna kertridža sa bojama sadrži toner, doboš i jedinice za čišćenje – čime se smanjuju zahtevi održavanja, a povećava pouzdanost. Zamena je čista i brza pomoću jednostavnog postavljanja sa prednje strane.\nCanon i-SENSYS MF8450 mrežni štampač za mala preduzeća was last modified: October 21st, 2010 by Redakcija\nCanoni-SENSYS MF8450laserski štampačmrežni štampač\nBrzi Verbatim prenosivi hard disk Store ‘n’ Go od 1Tb


BiH povezanost s evropskim energetskim tokovima - Zenicablog\nBiH povezanost s evropskim energetskim tokovima\nVisoki predstavnik u BiH Valentin Inzko podržao je rad “Elektroprenosa BiH”, ukazavši da planove investiranja te kompanije za prenos električne energije podržava i Evropska unija (EU) za koju je veoma važno da i BiH bude povezana s evropskim energetskim tokovima.\nVisoki predstavnik je podsjetio na probleme koje je ranija imala ova firma, kada je i sam morao intervenirati produživši mandat jednom od ranijih direktora, dok je danas “Elektroprenos BiH”, nakon dogovora predstavnika kapitala, entitetskih premijera, jedna od najuspješnijih firmi u BiH.\n“Ovo je dobar primjer uspješnog upravljanja”, rekao je Inzko nakon razgovora s direktorom “Elekroprenosa BiH” Matom Žarićem, podsjetivši da ima oko 300 miliona KM za investicije u mrežu “Elektroprenosa BiH”.\nI Žarić je rekao da je razgovarano o tehničkim pitanjima funkcionisanja “Elektroprenosa BiH”, ističući da planovi koje su postavili odvijaju se predviđenim tokom.\nVisokog predstavnika je, kako je naveo, upoznao i o određenim problemima koje ima ova kompanija u poslovanju.\n“Imamo problema s Zakonom o javnim nabavkama, odnosno provođenjem procedure izora dobavljača za isporuku i radove, što predstavlja problem kako bi ih uveli u poslove i krenuli s realizacijom zacrtanih planova”, rekao je Žarić.\nTagovibih elektroprenos bih energetski tokovi evropa valentin inzko visoki predstavnik


Delatnost službe za upravljanje sekundarnim sirovinama se bavi sakupljanjem, transportom, razvrstavanjem i tretmanom sekundarnih sirovina.U skladu sa Zakonom o ambalaži i ambalažnom otpadu JKP "Čistoća", kao i Grad Kragujevac, potpisali su ugovor u julu 2010.godine sa ovlašćenim operaterom za upravljanje ambalažnim otpadom, Sekopakom. U skladu sa Zakonom o upravljanju otpadom JKP "Čistoća" poseduje integralnu dozvolu za sakupljanje i transport neopasnog otpada na teritoriji Grada Kragujevca, kao i integralne dozvole za sakupljanje neopasnog, kao i opasnog otpada na teritoriji Republike Srbije.\nSlužba upravlja sledećim vrstama otpada:\nAmbalažni otpad se sakuplja putem žičanih sekontejnera na teritoriji grada, a u seoskim naseljima kao i iz ugostiteljskih objekata u užem centru grada, sakuplja se putem kesa (zelene boje).\nOdvoženje (transport) ambalažnog otpada vrši se po ustaljenoj dinamici. Transport se vrši specijalizovanim vozilima tipa autosmećar, autopodizač, kamion, a kese iz ugostiteljskih objekata se odvoze specijalizovanim vozillima tipa Piaggio.\nPapirna/kartonska ambalaža se može odlagati i u specijalizovane plastične kontejnere (plave boje) za odlaganje ove vrste otpada.Služba vrši otkup/preuzimanje ove vrste otpada od fizičkih i pravnih lica.\nOvako sakupljen i primarno razvrstan ambalažni otpad se sortira (sekundarna selekcija otpada) i tretira (balira putem specijalizovanih presa-balirka), a zatim se predaje ovlašćenom operateru na dalji tretman - reciklažu.\nSlužba upravljanja sekundarnim sirovinama vrši otkup/preuzimanje od fizičkih i pravnih lica i drugih vrsta otpada, kao što su :\nElektričnii elektronski otpad se preuzima subotom od fizičkih lica, a četvrtkom od pravnih lica . Ove vrste otpada se takođe predaju ovlašćenim operaterima na dalji tretman. Oni poseduju odgovarajuće dozvole za upravljanje ovim vrstama otpada.\nVi ste ovde: Usluge Usluge sakupljanja i transporta sekundarnih sirovina


Bebe se rađaju uprkos svemu - Valjevo na dlanu\nHomeVestiBebe se rađaju uprkos svemu\nSistem rada smo prilagodili da sve trudnice iznesu do porođaja trudnoće i da sve protekne u najboljem mogućem redu. Što se tiče same Službe ginekologije mi smo se organizovali tako da smo od raspoloživih kapaciteta napravili i Kovid porodilište i deo Patologije trudnoće za sve sumnjive trudnice kako ih ne bismo mešali sa zdravim trudnicama. Deo Konzervativne ginekologija na drugom spratu je fizičkim barijerama odvojen od ostatka službe. Taj Odsek je napravljen sa idejom da se tu izoluju i smeste trudnice koje su sumnjive, a kasnije potvrđene na Kovid-19. Po preporukama da se pozitivne žene porađaju u porodilištu kome pripadaju mi smo u drugom talasu imali takve porodilje. Kako je rastao broj pozitivnih, tako smo i mi u ovom trećem talasu imali daleko veći broj trudnica koje su ležale u našem Kovid porodilištu. To su bile pacijentkinje koje su mahom imale blažu do srednje tešku kliničku sliku. Te žene su zahtevale osim adekvatne terapije i pojačan nadzor, ali su se na obostrano zadovoljstvo uspešno porađale kod nas. To je jedan timski rad koji podrazumeva konstantne konsultacije i preglede infektologa, pulmologa i ginekologa. Suštinski smo mi kao Služba bili mesto gde se trudnica najbolje oseća, dok su pulmolozi i ostale kolege svakodnevno davali smernice kako da se buduća majka leči od Kovid-19. Nismo imali ozbiljnijih problema niti komplikacija i sve te majke i njihova deca su iz našeg Kovid porodilišta odlazile kući izlečene – rekao je dr Milisavljević.\nU narednoj godini ćemo se truditi da ostanemo maksimalno profesionalni i da radimo po medicinskim indikacijama. Svim trudnicama i njihovoj budućoj deci ćemo omogućiti svaki vid nege i usluge koje jedno savremeno porodilište kakvo je naše može da pruži. Što se tiče same Službe ginekologija, kao najmlađi specijalista sam generalno ponosan kako je Služba funkcionisala i kako smo prihvatili novi režim rada. Svi lekari, sestre, babice i pomomoćno osoblje, su dali svoj maksimum, da sve funkcioniše kako treba i da budemo složni u borbi za zdravo potomstvo. Mi smo jedna od retkih grana medicine gde apsolutno nema pauze jer porođaj ne možete zaustaviti, dakle u svakakvim uslovima, život se rađa. Ovde kod nas možemo reći da ne postoji hitno nego, prirodno stanje, jer se svaka trudnoća završava porođajem – navodi dr Milisavljević, preporučujući svim ženama da prvenstveno vode računa o svom zdravlju, da ukoliko žele potomstvo, dobro planiraju trudnoću, kako bi izbegle sve faktore rizika. Prema njegovim rečima korona ne treba da bude izgovor za trudnoću jer su se u valjevskom porodilištu uspešno porađale žene koje su preležale virus i rađale sasvim zdravo potomstvo.\nUručene Nagrade gra


Avivov izbor najlepše novogodišnje jelke Zrenjanina - RTV Santos\nAvivov izbor najlepše novogodišnje jelke Zrenjanina\nU subotu, 17. decembra, u Aviv Parku Zrenjanin održaće se, po drugi put, manifestacija humanitarnog karaktera pod nazivom „Avivov izbor za najlepšu novogodišnju jelku Zrenjanina“.\nProšlogodišnja akcija imala je veliki odziv u javnosti, kada se tom prilikom sakupilo 250 paketića za decu bez roditeljskog staranja i za decu sa posebnim potrebama koji su im uručeni preko Centra za socijalni rad Grada Zrenjanina.\nU subotu će predstavnici različitih institucija, organizacija i kompanija iz Zrenjanina kititi jelke u Aviv Parku, svako će imati svoji jelku na raspolaganju da je ukrasi na svoj način, a one će do posle Nove godine ukrašavati Park. Svaka institucija i kompanija svojim učešćem u ovoj manifestaciji se priključuje i akciji prikupljanja novogodišnjih paketića za decu, koji će biti uručeni zrenjaninskom Centru za socijalni rad, odnosno deci bez roditeljskog staranja.\nKićenje jelki počinje u 11 časova, a od 12 časova kreće i muzičko-zabavni program. Sve prisutne će obradovati i poseta Deda Mraza, koji će se družiti sa učesnicima, a i zabavljati ostale goste Parka. Najlepša jelka bira se u 14 časova, a odabraće je deca, koja će biti gosti tog dana u Avivu na ovoj manifestaciji.\nPozivamo Vas da dođete u subotu, 17. decembra, u Aviv Park Zrenjanin i da zajedno uživamo u zabavnoj i humanitarnoj akciji, uz muzički program, zabavu na ledu i posetu Deda Mraza, i da tom prilikom sakupimo što veći broj paketića za decu bez roditelja.\nOvim putem se zahvaljujemo Gradu Zrenjaninu na podršci, Centru za socijalni rad, kao i svim institucijama, organizacijama i privatnim kompanijama koje su prihvatile učešće u akciji „Avivov izbor za najlepšu novogodišnju jelku“.\nPrethodnoProtest u Zrenjaninu zbog grejanja (VIDEO)\nSledećeOpljačkao školu u Zrenjaninu\nLikovna kolonija u prostorijama kompanije UM-ING\n18. oktobra 2021.\t19:00\n18. oktobra 2021.\t17:00\nRukometaši „Proletera“ slavili u Subotici


Zajednička vežba specijalnih snaga vojski Srbije, SAD, Grčke, Izraela i Kipra "ORION 21" (foto: dvidshub.net/ Sgt. Monique O'Neill)\nVojska Srbije uskoro će početi intenzivnije da izučava najnovija ratna iskustva drugih zemalja, rekao je nedavno ministar odbrane Nebojša Stefanović. Ta izjava ukazuje na želju da se ojača praćenje realnih iskustava inostranih vojski koja su proteklih godina srpskim oficirima prenosile kolege iz NATO i Rusije.\n“Ono što ste mogli da vidite na regionalnim i lokalnim ratištima poslednjih nekoliko godina, ne govorim samo o tehnologiji i tehnici već i o načinu razmišljanja, o hibridnim pretnjama i o svemu onom što danas onaj ko razmišlja da ugrozi našu bezbednost može da koristi, govori da ćemo morati da proučavamo još ozbiljnije, još intenzivnije. I ja, sa timom u Ministarstvu, radim na tome da u našu zemlju dovodimo ljude iz vojski koje su imale takva iskustva, da razgovaraju sa ljudima s našeg univerziteta, iz Generalštaba, iz naše vojske, iz naših službi“, poručio je Stefanović na svečanosti povodom obeležavanja Dana Škole nacionalne odbrane.\nPored veoma razvijene vojne saradnje sa SAD, NATO, Rusijom i zemljama regiona ovo je prva konkretna najava jednog visokog zvaničnika da će inostrane vojske u Srbiji prenositi svoja iskustva iz savremenih ratova.\nVojska Srbije nije ratovala još od 2001. kada su ulaskom u Kopnenu zonu bezbednosti okončani sukobi sa tzv. Oslobodilačkom vojskom Preševa, Medveđe i Bujanovca na jugu centralne Srbije.\nIpak, kroz međunarodnu vojnu saradnju srpski oficiri i podoficiri često su mogli da čuju iskustva svojih kolega iz ratova, pre svega iskustva Amerikanaca i NATO zemalja iz Iraka i Avganistana.\nPoslednje predavanje koje su pripadnici VS imali na temu prenošenja iskustava iz ratova bilo je 2019. tokom posete NATO mobilnog tima za obuku iz Združene komande u Napulju.\nPredavanja su trajala tri dana. O protivpobunjeničkim operacijama razgovaralo se iz ugla oružane borbe, odnosa sa javnošću, civilno-vojnih odnosa i informacionim operacijama i kako se suprotstaviti pretnjama na društvenim mrežama.\nVežba "BARS 2017" na aerodromu Lipeck 2 u Rusiji (foto: mod.gov.rs)\nTa aktivnost je deo Koncepta operativnih sposobnosti, kroz koji VS i druge partnerske zemlje obučavaju jedinice u skladu sa standardima NATO. Obuku su pohađala 22 oficira VS, uglavnom komandiri četa. Predavači NATO koji su prenosili ratna iskustva država članica visoko su ocenili posvećenost i znanje engleskog jezika srpskih oficira.\nPrema saznanjim BBM Vojska Srbije je učila i iz ruskih iskustava u Siriji. Piloti lovačke avijacije Vazdušno-kosmičkih snaga Ruske Federacije na vežbi BARS 2017 preneli su srpskim pilotima MiG-ova 29 iskustva iz Sirije.\nKako je jedna od tema vežbe bila “gađanje, raketiranje i bombardovanje ciljeva na zemlji” pretpostavlja se da su ruski piloti srpskim kolegama prenosili iskustva iz operacije bombardovanje terorista i pobunjenika u Siriji.\nSrpski oficir imali su prilike da čuju i iskustva kopnenog ratovanja u Siriji. Prema saznanjima BBM, tokom vežbe u Zapadnom vojnom okrugu 2017. i 2018. godine, komandni kadar 37. mehanizovanog bataljona VS iz Kuršumlije imao je prilike da čuje iskustva ruskih komandanata koji su rukovodili protivpobunjeničkim operacijama sirijske vojske.\nOperacija "Nepokolebljiva odlučnost" (Inherent Resolve) jedna je od tekućih vojnih operacija Siriji koja bi mogla interesovati Srbiju (foto: dvidshub.net/Spc. Perry Sidney)\nJedan od ruskih visokih oficira sa iskustvom iz Sirije, general potpukovnik Andrej Kuzmenko, je na vežbi 2018. sa “vrlo dobro” ocenio rad srpskih vojnika na vežbi.\nZa sada nije poznato ko će doći u Srbiju da prenese najnovija ratna iskustva. Ono što se zna jeste da takva iskustva mogu da se prenesu na mnogobrojnim međunarodnim vojnim vežbama na kojim učestvuje Srbije.\nSrbija ima mogućnost i da u okviru Partnerstva za mir traži da mobilni tim za obuku Alijanse dođe u goste i prenese iskustva koje imaju zemlje NATO.


Održana Prva Socijalna konferencija žrtava mina u BiH – BHMAC\nOdržana Prva Socijalna konferencija žrtava mina u BiH\nPrva Socijalna konferencija žrtava mina u BiH održana je od 26. do 28. juna na Jahorini i okupila je veliki broj žrtava mina, članova Koordinacionog tijela za pomoć žrtvama mina, kasetne municije i eksplozivnih sredstava zaostalih iz rata, predstavnika privrednih preduzeća i udruženja kao i predstavnika BHMAC-a. Cilj konferencije je da na specifičan način skrene pažnju domaćim javnim institucijama, nevladinim organizacijama i građanima na stanje u oblasti pomoći žrtvama mina u BiH, a u okviru Strategije za protivminsko djelovanje u BiH 2018. – 2025.\nPrva Socijalna konferencija žrtava mina u BiH održava se u okviru EU projekta pomoći žrtvama mina i njihovim porodicama u BiH, pod nazivom ‘To earn not to get – Zaraditi, a ne dobiti’. Finansijska sredstva u iznosu od 790.000 KM obezbijedila je Evropska Unija, a projekat realizuje nevladina organizacija Arbeiter-Samariter-Bund e.V iz Njemačke.\nOvim projektom je obuhvaćeno 66 žrtava mina ili njihovih porodica koji će dobiti bespovratne materijalne grantove u vrijednosti do 5 000 KM za nabavku plastenika, poljoprivrednih mašina, motokultivatora, stoke i raznih zanatskih alata za obavljanje zanatlijskih poslova.\nNa zvaničnoj ceremoniji potpisano je 66 ugovora o dodjeli poslovnih grantova sa žrtvama mina i članovima njihovih porodica.


F1Srbija | Vilijams Kinu napušta bez osvojenih bodova\nVilijams Kinu napušta bez osvojenih bodova\nStart je bio napet, gde je velika većina vozača startovala na srednje tvrdim gumama za vlažne uslove. Staza koja se ubrzano sušila, odvela je Felipea veoma rano u boks po meku komponentu, dok je na snazi bio virtuelni sigurnosni auto usled Strolovog izletanja.\nNažalost, Felipe se mučio da pronađe dovoljno prianjanja kako bi sačuvao poziciju, što se nije desilo, te je završio na lošem 14. mestu.\n"Veoma sam razočaran današnjim ishodom, ništa nam nije išlo na ruku. Točkovi su mi previše proklizavali na startu, a zatim smo vozili pet sporih krugova iza sigurnosnog automobila na vlažnoj stazi, pa su one bile u potpunosti hladne. Nisam uspeo da nađem grip pa sam imao osećaj kao da vozim po ledu."\n"Najgore od svega je što smo izgubili toliko mnogo pozicija. Zatim smo malo rizikovali i pokušali da ranim odlaskom u boks kako bismo neke obišli i održali tempo, međutim to se nije desilo. Treba da idemo dalje i pokušamo da ponovimo rezultat iz Australije i sa jučerašnjih kvalifikacija", izjavio je Masa.\nLensa Strola zadesio je veliki peh, kao što je već rečeno, na njega je naleteo Serhio Perez na samom otvaranju trke, izbacio ga sa staze, što je značilo kraj trke za Kanađanina nakon samo deset krivina.\n"Bio sam ispred, krivina je bila moja i eventualno sam morao da skrenem. Spletom nesrećnih okolnosti, moja trka se ovde završila. Bio sam udaren i auto je stao, najverovatnije sa probušenom gumom i oštećenim vešanjem."\n"Iako je danas bilo teško, izvukli smo neke pozitivne stvari iz vikenda. Kvalifikacije su bile dobre, za razliku od trke. Ipak, tek smo na početku i biće još prilika za nas. Radujem se Bahreinu sledećeg vikenda i na to ću se koncentrisati", završio je Strol.\nVilijams je trenutno šesti na poretku konstruktora, sa dva boda iza Fors Indie i 4 iza Toro Rosa. Masa je na poziciji 8, dok je Strol još uvek bez plasmana.


ZAKON O STANOVANJU I ODRŽAVANJU ZGRADA: Obuke za profesionalne upravnike zgrada počeće u drugoj polovini 2017. godine. Pripremu obuke, izlaženja na stručni ispit, izdavanje licenci, kontrola rada upravnika, kao i formiranje registara upravnika će sprovoditi Privredna komora Srbije. Prvi licencirani upravnici stambenih zgrada će početi sa radom 1. januara 2018. godine kako je i predviđeno Zakonom\nObuke za upravnike stambenih zgrada, koje svaka zgrada mora da ima od 1. januara 2018. godine, počinju u drugoj polovini 2017. godine, najavio je sekretar Udruženja za privatno obezbeđenje i uslužne delatnosti Privredne komore Srbije (PKS) Aleksandar Nedić.\n"Obuke za upravnike, počinju u drugoj polovini 2017. i do kraja godine imaćemo prve licencirane upravnike stambenih zgrada koji će početi sa radom 1. januara 2018. godine kako je i predviđeno Zakonom o stanovanju i održavanju zgrada ("Sl. glasnik RS", br. 104/2016 - dalje: Zakon)", rekao je Nedić.\nGrupacija PKS za održavanje objekata od Ministarstva građevinarstva, saobraćaja i infrastrukture dobila je, po njegovim rečima, ovlašćenja da licencira upravnika stambenih zgrada koji su obavezni po Zakonu, koji je usvojen krajem prošle godine.\n"Celu obuku, odnosno pripremu obuke, izlaženja na stručni ispit, izdavanje licenci, ali i kontrolu rada upravnika, kao i formiranje registara upravnika će se raditi u PKS-u", rekao je on.\n"Imamo veliki broj zainteresovanih firmi i privatnih lica koje su već u tom pružanju usluga, i na ovaj način će oni samo još modifikovati svoj rad i podići na više kvalitet svojih usluga", rekao je on.\nNarodna skupština Republike Srbije usvojila je u decembru 2016. godine Zakon koji predviđa da svaka zgrada ima registrovan kućni savet i upravnika zgrade i on je stupio na snagu 31. decembra 2016. godine, ali se još donose podzakonski akti koji treba da bliže urede ovu oblast, pa je krajnji rok za primenu Zakona godinu i po dana.\nOvim Zakonom je precizirano je da, ukoliko se stanari među sobom ne dogovore oko izbora upravnika, mogu da izaberu profesionalnog upravnika sa spiska PKS-a, a ukoliko se ne dogovore ni oko profesionalnog upravnika, lokalna samouprava će im na određeno vreme uvesti prinudnog upravnika zgrade.\nProfesionalni upravnici, po Zakonu moraju da prođu obuku i da dobiju licencu za obavljanje tog posla.\nMinistarka građevinarstva, saobraćaja i infrastrukture Zorana Mihajlović izjavila je prošlog meseca da to Ministarstvo priprema uputstvo sa PKS-om, koje će u narednih nekoliko dana biti dostavljeno stanarima zgrada, odnosno vlasnicima stanova u njima, a u vezi sa svim nedoumicama u primeni novog Zakona, koji bi, kako je tada ukazala tek za oko godinu dana mogao u potpunosti da zaživi, tačnije kada sve zgrade u Srbiji budu imale upravnike.\nIzvor: Vebsajt RTV, 03.03.2017.


On je nedavno objavio knjigu "Populaciona politika", za koju kaže da je nešto između udžbenika za studente društvenih nauka i vodiča za donosioce odluka.\nKako navodi, u Srbiji se desila demografska implozija, a trećina stanovnika naše zemlje naseljava svega pet odsto teritorije.\n- Oni su vezani za najvažnije saobraćajne koridore, dok je ostatak zemlje gotovo prazan. Pusto je čak i u centru Srbije, južno i istočno od Kragujevca. Slična situacija je i u Bugarskoj, Hrvatskoj i BiH. Mi nemamo toliko problem spoljne migracije, koliko imamo problem unutrašnje migracije koja je stihijska - kaže Vasić.\nNaš sagovornik osvrće se i na dosadašnje mere populacione politike od 2002. godine, kada je prvi put donet Zakon o pomoći porodici. Kaže da se posle dve decenije vide određeni efekti, ali je krug parova kod kojih je fertilitet povećan sužen, dok se kod ostalih čak i smanjuje. Reč je o oko 15 odsto parova koji dobijaju trećinu novorođene dece. U pitanju su građani slabijeg imovnog stanja koji već imaju jedno ili dvoje mališana. Tako raste udeo trećeg i četvrtog deteta u broju rođenih, ali se ukupan broj rođenja ne povećava, pošto pada broj prvorođene dece.\n- Mladi traže stabilan posao i rešeno stambeno pitanje da bi planirali porodicu - primećuje dr Vasić. - Žene odlažu rađanje sve dok ne postanu sigurne da neće ostati bez posla kada se vrate sa porodiljskog, a kada dobiju ugovore na neodređeno vreme, obično bude kasno za željeni broj beba. Neke zemlje su lepo rešile pitanje povratka majki na posao, pa one koje hoće da se vrate ranije mogu da rade četiri sata, a one koje žele da produže bolovanje, mogu to da učine uz umanjen iznos mesečne naknade. Osim fleksibilizacije radnog aranžmana, te zemlje stimulišu i uvlačenje oca u roditeljstvo, pa daju, pored 12 meseci odsustva majkama, još tri meseca dodatnog odsustva isključivo za oca.\nVasić smatra i da bi mere za podsticanje rađanja na lokalu trebalo da se razlikuju i da dopunjavaju republičke. Opštine se mahom odlučuju za finansijsku stimulaciju parova, što lokalnu samoupravu puno košta, a za porodicu ne mora da bude ključno da bi se odlučila za potomstvo. Pokazalo se da su neke od lokalnih mera koje bi mogle pozitivno da utiču na populacionu politiku - produženje rada vrtića ili promene perioda za upis (često se javlja vremenski raskorak između vraćanja majke na posao i septembra, kad mališani obično kreću u obdaništima).\nŠANSE MANJE POSLE 37. GODINE\nŠTO se tiče biomedicinski potpomognute oplodnje, Vasić primećuje da je nemali broj zemalja u kojima je oko pet odsto dece začeto na ovaj način, dok je kod nas samo 0,2. Ali, on smatra da se brojevi neće povećati pomeranjem starosne granice i nelimitiranjem broja pokušaja vantelesne oplodnje za prvo dete. Ograničavajući faktor ostaju godine, jer posle 37. dolazi do prirodnog pada ljudske plodnosti.\nPopis stanovništva demografija popis petar vasić


- Znao sam da u Čikagu zivi nekoliko stotina hiljada Srba, ali nisam znao da cemo se osećati ovako dobro na snimanju i da će organizacija na setu biti kakva je bila, da će sve biti podređeno nama i da će sve biti ovako pripremljeno. Zatvarali smo cele blokove u centru grada i preuređivali ih kao da su iz 60-ih i 70-ih godina. Toma je u Čikagu proveo skoro sest godina, a tokom tog perioda dogodile su se za njega značajne stvari, bilo je vrlo važno to prikazati u filmu. Posebno je značajno što je u ovom gradu upoznao Gordanu, koja mu je bila velika uteha i podrška tokom teških životnih faza, koje se osećaju i u njegovim pesmama - rekao je Bjelogrlić.\nU Čikagu je snimljeno ukupno 17 scena, posle snimanja na nekoliko lokacija u Srbiji. Premijera je najavljena za 30. septembar kada se obeležava 30 godina od smrti Tome Zdravkovića.\nPogledajte u našem prilogu šta su Milan Marić i Sanja Marković rekli za kamere "Blic TV":\n(PREMIUM) Milan Marić o ulozi Tome Zdravkovića\n(PREMIUM) Sanja Marković o filmu "Toma"\n"Srpska kuća" u Čikagu prodata za 2 MILIONA DOLARA! Članovi za "Blic": Nadamo se da pare neće završiti u nečijem džepu! To zdanje za nas Srbe ovde nije bilo samo OBIČNA ZGRADA


Reporteri: Snabdevanje Srbije oružjem opasnost za Kosovo i region - Kosovo Online\nReporteri: Snabdevanje Srbije oružjem opasnost za Kosovo i region\n15. Novembar 2020. • 11:26\nSnabdevanje Srbije arsenalom oružja iz Rusije stručnjaci za bezbednost na Kosovu vide kao pretnju za region, sa posebnim rizikom za moguću agresiju na Kosovo, piše danas Reporteri.\nZbog toga zahtevaju od kosovskih institucija da povećaju ulaganja u odbrambenu infrastrukturu.\nPre nekoliko nedelja, Srbija je dobila kao donaciju ruske tenkove T-72, a donacija uključuje i šest borbenih aviona MiG-29, kao i 30 izviđačkih oklopnih vozila BRDM-2.\nStručnjak za bezbednost Nuredin Ibiši rekao je da je isporuka ovog oružja Srbiji u predstavlja pretnju za Kosovo, ali i druge zemlje koje nemaju dobre odnose sa Srbijom.\nIbiši kaže da bi Kosovo trebalo da bude politički i funkcionalno spremnije da što pre bude pod kišobranom NATO, jer će na taj način biti sigurnije protiv bilo kakve agresije iz Srbije.\n"Imamo neravnotežu snaga u regionu. Jedan od naših prioriteta je da ovde imamo međunarodno prisustvo Kfora. Moramo biti i politički i funkcionalno ubrzani u cilju integracije u NATO, Sa svim ovim arsenalom, naoružanje ugrožava Hrvatsku i druge zemlje u regionu", rekao je Ibiši.\nStručnjak za bezbednos Drizan Šalja smatra da se opremanje Srbije vojnom infrastrukturom radi namerno, jer srpska država pokušava da bude vođa u regionu sa svojom vojnom nadmoći.\nAli, prema njegovim rečima, ovo ugrožava Kosovo jer srpska država i dalje ima interes da destabilizuje Kosovo.\n"Ovo direktno utiče bezbednost Kosova, jer mi i Srbija imamo mnogo pitanja o kojima moramo razgovarati, jer nas srpska država ne priznaje kao nezavisnu i demokratsku državu, ima teritorijalne pretenzije na Kosovo. Srpska država ima direktne interese da destabilizuje Kosovo nekom neklasičnom intervencijom, ali i intervencijom paralelnih struktura koje već ima na Kosovu - aktiviranjem paravojnih i vojnih grupa koje je Rusija takođe koristila na Krimu. Zato Srbija uzima Krim kao model za izradu klasičnog plana invazije, odnosno intervencije na Kosovu“, rekao je on.\nŠalja kaže da bi Kosovo, pored povećanja ulaganja u vojsku, trebalo da vrši pritisak i preko NATO i prijateljskih zemalja da Srbija ne koristi ovo oružje.\n"Moramo se usredsrediti i okrenuti investicijama za kolektivnu odbranu, jer Kosovo u tom pogledu zaostaje. Imamo sveobuhvatan desetogodišnji plan KBS i oružanih snaga, ali ovaj plan treba modifikovati i prilagoditi trenutnom razvoju u regionu“, rekao je Šalja.\nSrbija Rusija Oružje Kosovo\nGlupost pa necemo valjda ratovati protiv svoje drzave, a vi siptari polako se navikavajte na svoju drzavu Srbiju inace idite u Albaniju ako smatrate da vam je tamo bolje.\nPa idite iz srbije


Djelatnosti funkcionalnih jedinica koje organizuje Sveučilište / Univerzitet VITEZ su:\n1. Biblioteka – koja vrši poslove sistematskog prikupljanja bibliotekarske građe iz naučnih oblasti za koje je Sveučilište / Univerzitet matičan i obezbjeđuje pristup relevantnim elektronskim stručnim medijima i bazama podataka.\nRadnici biblioteke obezbjeđuju efikasan i transparentan pristup bibliotekarskoj građi svim studentima i radnicima Sveučilište / Univerzitet za potrebe odvijanja studija i za naučno-istraživački rad.\n2. Laboratorija za informaciono-komunikacione tehnologije i učenje na daljinu: obezbjeđuje funkcioniranje i održavanje informacionog sistema Univerziteta uključujući i održavanje WEB portala Sveučilište / Univerzitet, izgradnju obrazovnih sadržaja sistema učenja na daljinu, razvoj eksternih projekata softverskog reinžinjeringa, WEB i grafičkog dizajna, i internet poslova, te podršku implementaciji Sveučilište / Univerzitet kao ECDL testnog i edukativnog centra.\n3. Centar za izdavačku djelanost – obezbjeđuje logističko-dokumentaciono-pravnu podršku u pripremi za štampu svih izdanja Univerziteta (udžbenika i stručnih odn. naučnih knjiga koje se objavljuju na Sveučilištu / Univerzitetu) u okviru registracionih licenci Univerziteta kao izdavačke kuće što uključuje i obradu i pribavljanje ISBN kodova, te djelatnosti štampanja i umnožavanja knjiga i drugih publikacija u digitalnoj štampariji Sveučilišta / Univerziteta. Takođe, Centar će izdavati Zbornike radova za svaki Fakultet posebno.\nCentar za izdavačku djelatnost će sistematski publikovati diplomske, specijalističke, magistarske i doktorske radove studenata, nastavnika i saradnika Sveučilišta / Univerziteta u papirnom i elektronskom izdanju.\n4. Institut Sveučilišta / Univerziteta „VITEZ“ koji radi stručne i naučne projekte - elaborate i pruža konsultantske usluge na profitabilnoj osnovi.\n5. Centar za vođenje karijera i edukacija razvija bazu podataka o intelektualnim i profesionalnim sposobnostima svakog studenta, modulima teorijskog i praktičnog znanja koji su primili i etabliranim vještinama koje su naučili, kako bi se omogućilo organizovano i sistematsko posredovanje u promociji studenata Univerziteta kod najboljih kompanija i institucija bilo u organizaciji radne prakse bilo u njihovom daljem školovanju i zapošljavanju u zemlji i inostranstvu. U oblasti edukacija centar razvija pružanje edukativnih usluga firmama i institucijama kao i organiziranje panela, okruglih stolova, savjetovanja, konferencija i slično, na profitabilnoj osnovi.\n7. Sportski centar Sveučilišta / Univerziteta obezbjeđuje studentima bavljenje sportskim i rekreativnim aktivnostima na bazi izvršenih anketa (fitness, tenis, sportske igre...) za koje Sveučilište / Univerzitet obezbjeđuje materijalnu i stručnu podršku. Sveučilište / Univerzitet takođe obezbjeđuje sistematski trening i podršku za vlastite sportske ekipe i takmičenja.\nVi ste ovdje: Početna Funkcionalne jedinice